Kolumne & novosti: Nikezić: TENT prestao da radi jer je nestalo mazuta, Marković kaže – viša sila\nNikezić: TENT prestao da radi jer je nestalo mazuta, Marković kaže – viša sila\nPredsednik Odbora za privredu i finansije Stranke slobode i pravde Dušan Nikezić kaže da je za trenutni kolaps energetskog sistema Srbije, posle intenzivnih snežnih padavina u nedelju, odgovorna jako loša priprema EPS-a za zimsku sezonu, "sve akumulacije su prazne, deponija uglja ispred TENT-a je prazna, nisu obavljeni potrebni remonti, i sve je to dovelo do situacije da se TENT ugasi, a to se desilo jer smo imali nekvalitetan ugalj već duži vremenski period, to je praktično blato i mulj i nema kalorijsku vrednost, zaliva se mazutom da bi se podigla kalorijska vrednost i onda se to loži, što je katastrofalno kada se radi o zagađenju". On dodaje da ne mogu vremenske prilike biti razlog za prestanak rada svih blokova u TENT-u, što se desilo u noći između subote i nedelje, jer "termoelektrana radi i kada je kiša i kada je sneg, prestala je da radi zato što je nestalo mazuta". Energetski stručnjak Dilojt Srbija Željko Marković navodi, pak, da je do kvarenja elektroenergetske mreže došlo zbog više sile, odnosno sneg je bio izuzetno mokar pa je obarao drveće, te je došlo i do oštećenja na nekim delovima elektroenergetske mreže. Međutim, priznaje da su u nekim delovima kvarovi bili i posledica neodržavanja mreže ili njene zastarelosti.\n„Došlo je do iskakanje svih blokova u Termoelektrani Nikola Tesla, došli smo u situaciju da u gradu u kojem se nalazi najveća termoelektrana na Balkanu ljudi nemaju dva dana struju, vodu, grejanje“, ukazuje Nikezić u Novom danu na TV N1.\nMarković navodi da Srbija ima problema u proizvodnji električne energije u termo sektoru, odnosno da trećinu struje uvozi, jer jednostavno to ne može da proizvede.\n„Nama je 70 odsto kapaciteta proizvodnje struje na ugalj, imali smo prethodnih nekoliko dana proizvodnju iz uglja samo 25 odsto. U nedelju smo imali uvoz struje od pet miliona evra, juče 11 miliona, danas 12 miliona evra. Za samo tri dana uvezli smo struju za 28 miliona evra. To je vrednost izgradnje pet-šest škola ili jedne kovid bolnice. Zbog neodgovornog i nestručnog vođenja mi smo od septembra uvezli struje za 250 miliona evra, i to u periodu kada je cena povoljna da se struja izvozi i stvara neka akumulacija za zimsku sezonu, i do marta se planira da se uveze još 250 miliona evra, dakle 500 miliona evra. Došli smo u situaciju da se najveći proizvođač struje na Balkanu nalazi pred bankrotom u trenutku kada imamo najveće cene struje u istoriji na svetskiom tržištu, umesto da ostvarujemo ekstra profit, umesto da smo zaradili 250 miliona evra, mi smo to izgubili, i još ćemo toliko do marta. EPS te gubitke ne može finansijski da izdrži“, ističe Nikezić.\nMarković pojašnjava da je cena struje cele ove godine bila povoljna na svetskom tržištu. Dodaje da je od 50-60 evra po megavat satu u januaru, došla do današnjih 220 evra po megavat satu, kada se radi o godišnjim isporukama za sledeću godinu. Kada se radi o isporukama struje za sutradan, tu je cena 315-320 evra po megavat satu.\n„Izuzetno su visoke cene i to je posledica globalne energetske krize“, navodi on.\nNikezić ukazuje da mi kupujemo struju za 313 evra po megavat satu, a prodajemo za 50 evra – „vidite koliko EPS na dnevnom nivou gubi zbog ovakve neodgovorne politike“.\n„Kad znate da imate problem, vi nabavite struju unapred kada su cene povoljnije“, dodaje Nikezić.\nNa pitanje zašto nema uglja, on kaže da u Kolubari trenutno nema kvalitetnog uglja, jer nisu poštovane procedure za njegovo vađenje.\n„Ono što se danas kopa u Kolubari nije kvalitetan ugalj koji može da se koristi u TENT-u“, i podseća da u jednom trenutku, u noći između subote i nedelje, nije radio nijedan blok u termoelektrani, što se do sada desilo samo dva puta – kada je bilo bombardovanje 1999. i kada je kop bio poplavljen 2014. godine.\nNikezić: Potpuno urušavanje energetskog sistema\n„TENT nije u stanju ni da radi sa više od 60 odsto kapaciteta, baš zbog nedostatka uglja. Mi imamo potpuno urušavanje energetskog sistema. Samo u ovoj godini EPS će da poveća kreditno zaduženje za 300 miliona evra. Došli smo do toga da jedna od najuspešnijih firmi nekada sada pravi gubitke. Ukupne obaveze EPS-a su tri milijarde evra i država je primorana da ga subvencioniše“, navodi Nikezić.\nA na pitanje da li su u takvoj situaciji moguće i restrikcije struje, Marković ukazuje da ukoliko budemo dugo izloženi nedostatku uglja i nemamo novca, onda se pribegava restrikcijama.\n„I one koštaju, dolazi do naprezanja opreme, pa se mora investirati u njene elemente. Niko to ne želi, to se radi samo kad je neophodno“, kaže Marković.\n„Nadam se da neće doći do restrikcija, ali to će dovesti EPS u jako loš finansijski položaj, jedina nam je mogućnost da uvozimo struju, a to radimo kada je cena struje istorijski najveća i to će dodatno finansijski urušiti EPS“, poručio je Nikezić.\nA na to na kome je odgovornost za ovakvu situaciju, Nikezić ističe na „celom lancu odlučivanja u energetskom sistemu, odgovoran je i direktor EPS (Milorad Grčić) zbog loših priprema za sezonu, za nestručne ljude koje je postavio na rukovodeća mesta, odgovorna je i ministarka (Zorana Mihajlović) jer nije vodila računa o stabilnom snabdevanju, kao i sam vrh države koji se do pre tri dana hvalio da ima dovoljno energenata i da sve funkcioniše odlično“.\nMarković nije želeo da govori o odgovornosti, dodajući da ne sumnja da će „ministarka ispitati sve okolnosti koje su dovele do ispadanja TENT-a i onda će se utvrditi čija je odgovornost“.\n„Mesta u neposrednoj blizini TENT-a nemaju struju. Mi ćemo ponovo mazutom zalivati blato i ložiti to, i dobijamo još veće zagađenje nego što je bilo. TENT je jedan od najvećih zagađivača u Evropi i sada se situacija dodatno pogoršava“, upozorava Nikezić.


Luna koncert - Sava Centar, Tiket Klub\nNedelja, 7. Okt 2012\nOd 1998. do danas deset muzičkih izdanja, mnoštvo uspešnih pesama i nekoliko velikih balkanskih hitova održalo je grupu LUNA na vrhu muzičke scene Balkana. Retke su muzičke nagrade na ovom prostoru koje grupa Luna nije dobila. Ljubav publike se zadržala uprkos promenama u grupi kao i krizi muzičke produkcije.\n35 najuspešnijih pesama činiće repertoar koncerta, počev od pesama DEVET IPO NEDELJA, NE RAZUMEM JA TOLIKO RAZLOGA ZA KRAJ pa sve do aktuelnih hitova TEKILA LIMUN I SO kao i DUPLE ŠKORPIJE.\nCeo koncert je u potpunosti LIVE uz pratnju grupe EKSPLOZIV iz Novog Sada. Na početku će se pojaviti nekoliko muzičkih zvezda inače prijatelja grupe LUNA, a posebno mesto će imati Čedin sin Mihailo koji će se beogradskoj publici predstaviti sa nekoliko svojih pesama koje se nalaze na njegovom prvom muzičkom izdanju koje je objavio CITY records iz Beograda.


Stvari se komplikuju - Evo kako sada Srbija može do Mundobasketa - Sportske.net\n"Orlovi" nisu iskoristili prvu "meč loptu", ali je za utehu to što još uvek drže sudbinu u svojim rukama.\nPropustila je košarkaška reprezentacija Srbije šansu da kolo pre kraja kvalifikacija overi plasman na Svetsko prvenstvo, a samim tim je sebi zakomplikovala život.\nFinska je u Talinu slavila rezultatom 71:70 i tako sprečila "Orlove" da još danas izvade vizu za Kinu, a sada će i čitav posao biti nešto komplikovaniji.\nSrbija i dalje drži sudbinu u svojim rukama, ukoliko u nedelju savlada Izrael ići će na Svetsko prvenstvo bez obzira na ostale rezultate.\n"Orlovi" bi do plasmana na Svetsko prvenstvo mogli i drugim putem, odnosno čak i u slučaju još jednog poraza, ali će za to morati da se sklope kockice.\nOd Gruzije imamo bolji međusobni skor, pa ćemo u slučaju istog broja pobeda i poraza biti u prednosti, a to znači da Gruzini moraju da izgube još najmanje jedan meč. Večeras gostuju Grcima, u poslednjem kolu dočekuju Estoniju.\nTu je i selekcija Izraela koja nas je dobila u prvom meču i ako to učini i u poslednjem kolu nećemo imati bolji međusobni skor. Zbog toga je od presudnog značaja da Izrael danas izgubi od Nemačke jer nas u tom slučaju sasvim sigurno čeka plasman na Svetsko prvenstvo.\nUkoliko Izrael večeras savlada Nemačku imaće pobedu manje od Srbije, tako da u poslednjem kolu "Orlovi" moraju da dobiju Izraelce!


Sedma sednica POSP EU-Srbija: Vidan napredak Srbije ali i brojni izazovi - European Western Balkans\nAutor Katarina Anđelković 22. 12. 2017. 22. 12. 2017.\nSednica POSP-a; Foto: Tanjug / Sava Radovanović\nBEOGRAD – Sedma sednica Parlamentarnog odbora za stabilizaciju i pridruživanje (POSP) Evropske unije i Srbije održana je 20. i 21. decembra u Domu Narodne skupštine u Beogradu.\nČule su se brojne pohvale poslanika Evropskog parlamenta, ali je iznet i veliki broj kritika zbog nedostatka vladavine prava i reforme pravosuđa, stanja medija i nedavnih dešavanja u Narodnoj skupštini.\nPrvog i drugog dana sastanka poslanici su, između ostalog, govorili o stanju pregovora o pristupanju i odnosima između Evropske unije i Srbije, u prisustvu predstavnika Vlade Srbije, zvaničnog predsedavanja Savetu EU i Evropske komisije.\nVladavina prava i normalizacija odnosa sa Prištinom prioriteti\n“Srbija dobro napreduje u pregovorima o članstvu“, izjavio je predsednik delegacije Evropskog parlamenta Eduard Kukan, podsećajući, međutim, da je potrebno više od formalnog usaglašavanja zakonodavstva. Potrebno je, naime, da zemlja funkcioniše na jakim principima vladavine prava, nezavisnog sudstva, slobode medija i ličnih sloboda.\n“Poglavlja su važna jedino ako idu zajedno sa ovim fundamentalnim načelima”, naglasio je on.\nDanijel Erik Šer, ambasador Estonije u Srbiji, govoreći u ime zvaničnog predsedavanja Savetu Evropske unije, izjavio je da će “proširenje na Zapadni Balkan biti visoko na agendi EU u mesecima koji dolaze”.\n“Tok kojim će teći pregovori o članstvu će nastaviti da zavisi od napretka Srbije i sprovedenih reformi, posebno u okviru poglavlja u vezi sa vladavinom prava i normalizacijom odnosa sa Prištinom”, naveo je on.\nŠef Delegacije Evropske unije u Srbiji, Sem Fabrici, izjavio da je 2017. godina bila “dobra godina”, ali i da je otvoren ,,prozor mogućnosti” za predstojeći period i da je “u interesu i Srbije i Evropske unije da iskoriste te mogućnosti”.\n“Otvaranje poglavlja je važno i ono uvek daje pozitivnu poruku. Međutim, važno je ono što je povezno sa tim poglavljima, a to su reforme. Otvaranje poglavlja je samo početak, ono što je bitno je da se sprovedu reforme i da se poglavlje zatvori”, naglasio je on, navodeći vladavinu prava i dijalog sa Prištinom kao dve oblasti na kojima treba više raditi.\nFabrici je dodao da će Evropska unija nastaviti da bude najveći trgovinski i investicioni partner Srbiji i najveći donor kroz IPA fondove.\nJoksimović: Mora postojati kredibilan odgovor i druge strane\nU svom uvodnom obraćanju, Jadranka Joksimović, ministarka za evropske integracije, osvrnula se na dosašnji uspeh Srbije u evropskim integracijama, ali i na brojne izazove.\n“Reforme su važne i one su suštinske, ali sam proces evropskih integracija podrazumeva i članstvo”, izjavila je Joksimović, naglašavajući da ubrzanje procesa pregovora može samo podstaći reformski proces.\nJadranka Joksimović; Foto: Tanjug / Sava Radovanović\nNavela je da su “vremenske odrednice veoma važne i da imaju svoju funkciju”.\n“Ako se od kandidata traže rokovi i poštovanje rokova, onda u partnerskom odnosu dveju političkih volja i kandidat sa punim pravom može da traži i očekuje određene i izvesnije rokove”, ocenila je ona.\nJoksimović je takođe kritikovala “reafirmisani regionalni pristup proširenju”, jer to može “potceniti jedne a preceniti druge”, što ne bi bio najsrećniji pristup.\nŠvedski poslanik u Evropskom parlamentu, Gunar Hokmark kritikovao je uvreženo mišljenje da se zahtevi EU poistovećuju sa “žrtvom” koju Srbija treba da podnese.\n“Niko ne traži od Srbije da učini nešto što nije dobro po nju”, izjavio je Hokmark.\n“Moramo imati isto zakonodavstvo i pravila koja važe u celoj Uniji, i to su naši zahtevi”, kazao je on, navodeći vladavinu prava, nezavisno sudstvo, borbu protiv korupcije i dobrosusedske odnose kao ,,žrtvu” koju Srbija treba da podnese, što je Joksimović potom negirala.\n“Sigurna sam da je to samo vaša percepcija. Ova Vlada i vladajuća partija nikada nisu rekle da su nepopularne reforme koje sprovodimo započete zbog pritiska iz Brisela”, podvukla je ona.\nKritika stanja u medijima\nDeo evropskih parlamentaraca je izneo i zabrinutost po pitanju medija u Srbiji.\nTomas Vajc, austrijski predstavnik u Evropskom parlamentu, govorio je o pritužbama da je veoma teško da se glasovi manjina i opozicije čuju u Srbiji.\n“Voleo bih da podstankem Vladu i Parlament da podrže kvalitetne medije i kvalitetno novinarstvo koje postoji u Srbiji, jer, ukoliko nema dovoljno podrške kvalitetnim medijima, koja je šansa da se opozicija zaista čuje”, upitao je Vajc.\nZamerkama se priključila i evroposlanica Tanja Fajon, navodeći da je u razgovoru sa predstavnicima civilnog društva čula da “profesionalni i nezavisni mediji, odnosno svi oni koji misle drugačije, žive danas u veoma negativnom okruženju”.\nJadranka Joksimović je negirala navode o ugrožavanju slobode medija navodeći da je to više percepcija nego realnost.\n“Medijska slika je raznolika i vrlo polarizovana, ali ono što manjka je nedostatak jednog profesionalnog i odgovornog novinarstva, izjavila je Joksimović, naglašavajući da je “profesionalizam nešto na čemu treba da radimo kao društvo“.\nTokom dvodnevnog zasedanja, raspravljalo se i o spoljnoj politici Srbije i usklađivanju sa spoljnom i bezbednosnom politikom EU, stanju u Narodnoj skupštini, parlamentarnim debatama i nedavno usvojenom Zakonu o budžetu, kao i prethodnim izborima i problemu finansiranja političkih partija.\nKukan: Unija spremna da “pogura” proces integracija\nEduard Kukan je dodao da Srbija mora da poradi na problemu ilegalne trgovine, koja iziskuje regionalni pristup jer preseca nacionalne granice i korupcije. Takođe se zahvalio Srbiji na njenoj ulozi u migrantskoj krizi.\nKukan je izjavio da predstojeće bugarsko predsedavanje Savetu Evropske unije ne krije svoje ambicije da proces integracije “pogura napred” i da smatra da su te ambicije opravdane.\n“Retorika u Briselu je promenjena kada je u pitanju proširenje i sada je veoma pozitivna. Molimo vas, pomozite nam, jer smo mi spremni. Mi ćemo učiniti sve što možemo da ‘poguramo’ proces proširenja, a da bismo to učinili potrebni su nam dokazi o napretku“, zaključio je Kukan.\nNa kraju drugog dana poslanici su usvojili Deklaraciju o preporukama Sedme sednice POSP EU-Srbija, nakon što su se obe strane usaglasile da se amandmani poslanika na nacrt Deklaracije povuku, usled lakšeg usvajanja iste.\nSledeća sednica Parlamentarnog odbora za stabilizaciju i pridruživanje će se održati 4. i 5. jula u Strazburu.\nEduard KukanJadranka JoksimovićPOSPSem FabriciTanja Fajon


Džez u prvom licu: bogat program JazzFest-a - www.kragujevcanka.rs\nTradicionalno u oktobru Kragujevčani uživaju u zvucima dobrog džeza, a ove godine IJFK uz to što je dobitnik prestižne muzičke licence EFFE, čime je potvrđena pripadnost festivalskoj zajednici pod okriljem Asocijacije evropskih festivala (EFA), JazzFest proslavlja i svoje punoletstvo.\nOrganizatori obećavaju bogat program, raznovrstan repertoar i interesantne izvođače. Posetioci na repertoaru imaju šest koncerata, koji su organizovani u dva festivalska dana i koji su zakazani za 28. i 29. oktobar u Svečanoj sali Prve kragujevačke gimnazije, s početkom u 20.00 sati.\nSubotički omladinski bend Iz Principa, sačinjen od srednjoškolaca rođenih u godini kada je organizovan prvi JazzFest u Kragujevcu, simbolično će otvoriti 18. IJFK i na taj način potvrditi značaj Festivala poznatog kako po afirmaciji mladih Džez bendova, isto tako i muzičkoj edukaciji omladine. Iste večeri uz nove nade domaće džez scene nastupiće i pijanista Luka Del’ Ana iz Italije sa svojim kvartetom, kao i Kanađanka Kris Dejvis, o kojoj je Njujork Tajms pisao kao o ,,pilotu na tastaturi” i ona će se kragujevačkoj publici predstaviti u kombinaciji sa bubnjarem Bili Drumondom. Druge večeri publika će moći da uživa u nastupu Eve Klese iz Nemačke i njenog benda, zatim u izvođenju trija Karl Racera iz Austrije, muzičara svetske klase, da bi na samom kraju kao poslastica nastupio bend iz Turske, čiji je frontmen Ilhan Ersahin predstavnik njujorške andergraund scene, koji osim što inspiraciju pronalazi u filmu, u svojoj muzici spaja istok i zapad, romsku muziku i elitu evropskih prestonica.\nU kulturnom centru Ummus, 25. oktobra biće organizovana žurka zagrevanja pred ovogodišnji Festival uz poznate džez bendove grada Kragujevca. Mnogobrojna iznenađenja očekaju sve džezere, 25. oktobra u periodu od 21.00 sat do ponoći.\nCena karte je takođe tradicionalno pristojna, tako da dnevna karta iznosi 750 dinara za čak tri koncerta, a za oba festivalska dana treba izdvojiti 1.500 dinara.\nTags: festival, JazzFest, kragujevac, muzika\nKućni tretman voćnim kiselinama - da ili ne?\nČitalački maraton - Klett\nJazz Monday Online: Kvartet Nikole Cvetkovića


'Nadležnost' za primjer: PRAVI KORACI DA SE PREKINE PLJAČKA BiH - informativa.ba\nVijesti Reakcija građana 'Nadležnost' za primjer: PRAVI KORACI DA SE PREKINE PLJAČKA BiH\n'Nadležnost' za primjer: PRAVI KORACI DA SE PREKINE PLJAČKA BiH\n10 Mar 2018 15:01\nDok se dugogodišnji vlastodršci zabavljaju čišćenjem partije od ambicioznih karijerista, drugi poput lidera SBB-a Fahrudina Radončića pokušavaju očistiti zemlju od ambicioznih pljačkaša, pišu Prve novine.\nStavljajući u prioritet sprečavanje pljačke naše zemlje isti je pokazao da je svaki pojedinac, a posebno oni koji su u vrhu ¨nadležan¨za provođenje zakonitosti i trasiranja puta za ostvarivanje prava na rad i prava na egzistenciju radnika, a to prije svega podrazumijeva i stati u odbranu domaćih resursa.\nZadovoljstvo je vidjeti da ipak u zemlji postoje oni koji se ne libe odreagovati i ukazati na nezakonitost, što je temelj za dalju proceduru koja bi otvorila pitanje djelovanja i odgovornosti pljačkaša ove države.\nFahrudin Radončić: Nije se libio odreagovati i ukazati na nezakonitost i pljačku BiH. -\nKragujevački tajkun, Dragan Šolak, prekršio je sve principe tržišta, rukovodeći se samo sticanjem nezakonite dobiti, tačnije pljačkanjem radnika i građana ove zemlje.\nDa bi spriječili dalju otimačinu Sindikat ¨BH Telekoma¨ i Sindikat hrvatskih telekomunikacija Mostar su se uključili u borbu protiv nezakonitog djelovanja Šolakovog ¨Telemacha¨ i izdali saopćenje za javnost.\nU saopćenju su se osvrnuli na pasivno ponašanje onih koji su to trebali spriječiti i sankcionisati, ističući da je tim nečinjenjem ¨Telemachu¨omogućeno preotimanje pretplatnika od domaćih kompanija i nezakonito korištenje infrastrukture BiH.\nI dok lider SBB-a, Sindikati SHT-a i BH Telecoma otvoreno upozoravaju javnost na nelegalne radnje i pljačku koju Šolak godinama sprovodi na račun naših građana, drugi izvlače dobro poznatu kartu ¨nadležnosti¨.\nNaime, kompanija ¨Telemach¨ besplatno je koristila 30.000 električnih stubova za prijenos signala, godinama zloupotrebljavala dominantni položaj na tržištu, promjenom cijene kanala ¨Sport Klub¨ pokušavala da slomi ostale operatere nelojalnom konkurencijom, a Šolakova N1 televizija praveći sate i sate programa, uticala na javno mnijenje našeg društva, a da pri tome nije odgovarala niti jednoj instituciji države u kojoj posluje.\nIz Regulatorne agencije za komunikacije s druge strane tvrde da nisu nadležni za program N1, zbog toga što je osnivač televizijskog programa ¨N1 Today¨ kompanija ¨Adria News SARL¨ sa sjedištem u Luksemburgu, koja je i nosilac dozvole izdate od nadležnog regulatornog tijela Luksemburga!?\nDa se stoni tenis igra ¨lopticom nadležnosti¨ u našoj državi bi imali fenomenalne igrače ping ponga, ravne najboljim Kinezima.\nSindikat ¨BH Telecoma¨ i Sindikat hrvatskih telekomunikacija (SHT) Mostar su u saopćenju za javnost upozorili da bi zbog nezakonitih radnji ¨Telemacha¨na području naše države, veliki broj zaposlenih u sektoru telekomunikacija mogao ostati bez posla, čime bi direktno bila ugrožena egzistencija radnika i njihovih porodica.\nPojedini političari nazivali su Telekom ¨Zlatnom kokom¨ naše države, ali teško je ostati ¨zlatan¨ u kokošinjcu nenadležnih, posebno kada se u isti pusti lisica.\nSretna je okolnost da u našoj državi ipak postoje oni koji ne dozvoljavaju Šolaku i sličnim da haraju i iscrpljuju dobra ove zemlje, stavljajući njene i interese građana daleko ispred političkih, odnosno ličnih.\nU NASTAVKU PROČITAJTE SAOPĆENJE:\nSindikati BH Telecoma i SHT-a Mostar o nezakonitim radnjama Telemacha\nSindikat “BH Telecoma” i Sindikat hrvatskih telekomunikacija (SHT) Mostar izdali su saopćenje za javnost o nezakonitim radnjama “Telemacha” na području BiH.\n– Zastupajući prava velikog broja radnika koji svoje plaće zarađuju u sektoru telekomunikacija i koji su nezakonitim radnjama “Telemacha” na području naše zemlje direktno ugroženi u ostvarivanje prava na rad i prava na egzistenciju svojih porodica, iznosimo svoje zadovoljstvo da se neko iz političkih i vladajućih struktura otvoreno suprotstavio bjesomučnoj otimačini resursa naših građana i kompanija u vlasništvu Federacije BiH. Duži niz godina svjedočimo ukazivanju pojedinaca iz domaćih kompanija na problem nelojalne konkurencije, koja je vremenom prerasla u nezakonito ovladavanje javnim resursima.\nCilj ovakog agresivnog djelovanja jeste sticanje nezakonite dobiti, koja se otima od domaćih kompanija, radnika i građana da bi završila u džepovima stranih i lokalnih moćnika.\nJavnost je godinama upoznata s činjenicom da je “Telemach” nezakonito koristio infrastrukturu “Elektroprivrede BiH”, kako bi što lakše i jeftinije pružao usluge u sektoru telekomunikacija. Kako je moguće da to znaju svi osim onih koji su to trebali spriječiti ili sankcionirati. Prije svega mislimo na Vladu FBiH i upravu EP BiH, kao i inspekcijske organe na svim nivoima, koji su godinama pasivno posmatrali kako se sredstva iz drugih državnih kompanija (“BH Telecoma” i “HT Eroneta”) preljevaju u džepove stranih državljana sumnjivog profila, a na štetu svih građana Federacije. Time su uzurpatori zaobišli platiti dadžbine državi, platiti dozvole, poreze, doprinose i puniti budžete i fondove zdravstva i penzija.\nKao radnici ovih kompanija bili smo svakodnevno svjedoci da se širom FBiH mnogi organi vlasti na potpuno različit način odnose prema domaćim kompanijama i prema “Telemachu”. Tako je “Telemachu” omogućeno u mnogo navrata da izvodi radove bez građevinskih i drugih dozvola i da iza sebe ostavi nered koji bi se sanirao novcem poreskih obveznika, dok se domaćim kompanijama izdavanje dozvole za rad otežavalo u nedogled, a često i odbijalo uz banalna obrazloženja, čime se “Telemachu” kupovalo vrijeme potrebno za preuzimanje ili preotimanje pretplatnika.\nDrago nam je da se napokon o ovom govori u krugovima koji mogu, a i morali bi reagovati da se bahato bezakonje dovede u okvire zakonitog djelovanja, a da se oni koji su do sada propustili da takvo djelovanje spriječe što prije pozovu na odgovornost – piše u saopćenju za javnost.\nOznake: #Dragan Šolak #N1 #Fahrudin Radončić #SBB BiH #Telemach #BH Telecom #BiH #pljačka\nIzvor: Informativa.ba, https://www.prvenovine.com/\nIzetbegović: Nisam zadovoljan radom Vijeća ministara BiH\nŠef Delegacije EU | Sattler: RS i Hercegovina moraju podnijeti teret migrantske krize BiH\nBorel razgovarao sa Dodikom: Centre za migrante rasporediti na teritoriji BiH EU


Investicijska fondacija Impakt i Grad Zenica podržali šest novih biznisa u Zenici\nZenica je danas bila domaćin predstavljanja poslovnih ideja koje su razvijene u IMPAKT inkubatoru poslovnih ideja, integralnog programa podrške razvoju preduzetništva. Investicijska fondacija Impakt i Grad Zenica, na današnjem događaju ocijenili su šest poslovnih ideja učesnika Inkubatora u Zenici koji su predstavili svoje poslovne ideje, a odabrano je svih šest koji će imati priliku aplicirati za bespovratna finansijska sredstva, kao i koristiti stručnu i mentorsku podršku za dalji razvoj poduzetništva.\nU mjesecu kada obilježavamo Globalnu sedmicu preduzetništva, Investicijska fondacija Impakt nastavlja da osnažuju preduzetnike u nastajanju, kao i one koji se suočavaju s preprekama za unapređenje postojećeg poslovanja. Projekat, koji se realizira uz podršku Vlade Švicarske, tokom 2018 – 2021. godine u saradnji s 55 lokalnih zajednica u BiH realizirao je IMPAKT inkubator poslovnih ideja, kroz koji je podržano osnivanje preko 250 novih poslovnih poduhvata širom BiH. U 2021. godini nastavili su realizaciju aktivnosti koje se odnose na podršku razvoju preduzetništva i očuvanju radnih mjesta u obrtima i malim preduzećima u saradnji sa lokalnim zajednicama u Bosni i Hercegovini.\nU sklopu zajedničke saradnje između Investicijske fondacije Impakt i Grada Zenica u 2021. godini nastavljena je realizacija podrške razvoju preduzetništva, koja je fokusirana na razvoj preduzetničkih kapaciteta učesnika Inkubatora.\nUkupno devetnaest polaznika je učestvovalo u preduzetničkoj obuci, dok je njih šest uspješno završilo obuku, ali i razvilo poslovne modele i planove, koje su na današnjem događaju predstavili stručnoj komisiji. Zahvaljujući obuci, sve predstavljene ideje, uobličene u poslovne projekte, imaju priliku da dobiju bespovratnu finansijsku podršku u iznosu od po 5.000,00 KM za realizaciju, kao i stručnu i mentorsku podršku za dalji razvoj. Dobitnici grantova su: Zerina Čolaković (Tradicionalni stari obrt "KIDOTENT"), Sabina i Amir Mehmedinović (CNC art Zenica), Avdo Bašić (Kovački obrt "KOV BA"), Elvira Ganibegović (KIDTROPOLIS 2 Zenica), Rialda Jašarević i Alma Bašić (BASIC) te Mahir Prijić (Agencija za pružanje usluga finansijskog savjetovanja i ulaganja).\nČlanovi komisije su bili Maša Škrbić, stručni saradnik za marketing, promociju i investicije u ime Grada Zenica, Mirela Omerović, ekspertica za razvoj preduzetništva Investicijske fondacije Impakt i Saudin Burić šef biroa Zenica iz Službe za zapošljavanje ZDK.\n„Investicijska fondacija Impakt i Projekat zapošljavanja mladih uz podršku Švicarske agencije za saradnju i razvoj od 2018 do 2021. godine su implementirali Inkubator poslovnih ideja u 55 lokalnih zajednica. Tom prilikom podržano je preko 250 biznisa, na način da je podržano osnivanje, ali i unaprjeđenje samih biznisa. Kada je u pitanju Grad Zenica, treću godinu zaredom implementiramo Inkubator poslovnih ideja. Gradska uprava tradicionalno prepoznaje ovakvu vrstu preduzetništva, za što izdvaja značajna budžetska sredstva. Osim finansijskih sredstava po 25.000,00 KM koja su izdvojili Investicijska fondacija Impakt i Grad Zenica, ukoliko bi se valorizala mentorska i stručna podrška koju pružamo u toku Inkubatora i poslije taj iznos bi bio puno veći“, izjavio je nakon prezentacije poslovnih ideja Senajid Đozić, izvršni direktor Investicijske fondacije Impakt.\n„Zadovoljstvo nam je što treću godinu zaredom učestvujemo u programu podrške preduzetništvu koji realizujemo u saradnji sa Investicijskom fondacijom Impakt. Prethodne dvije godine bespovratnu finansijsku podršku u iznosu od po 5.000,00 KM dobilo je po pet preduzetnika. Grad Zenica, ove je godine za realizaciju programa izdvojio sredstva u iznosu od 25.000,00 KM, kao i Investicijska fondacija Impakt. Poslovne ideje koje su danas predstavljene su izuzetno kvalitetne, a kandidatima je ranije obezbijeđena mentorska i savjetodavna podrška“, kazala je Maša Škrbić, stručna saradnica za marketing, promociju i investicije u Službi za privredu i upravljanje razvojem Grada Zenica.\nGrad Zenica: Maša Škrbić, stručni saradnik za marketing, promociju i investicije, [email protected]; Tel: +387 32 447 691\nInvesticijska fondacija IMPAKT: Venesa Omerhodžić Klempić, viša stručna saradnica za aktivne mjere zapošljavanja Investicijske fondacije IMPAKT, Tel: 061 481 172, Email: [email protected]


Vesti | utorak 19.07.2011\nStanković: Svi protiv korupcije\nProblem korupcije u zdravstvu veoma je izražen i Ministarstvo zdravlja nema kapacitete da se samo bori protiv takvih problema već mu je neophodna pomoć drugih nadležnih organa, izjavio je ministar zdravlja Zoran Stanković.\nStanković je na sednici skupštinskog Odbora za zdravlje i porodicu rekao da je Ministarstvu neophodna pomoć tužilaštva, pravosuđa, policije i drugih organa nadležnih za to, kao i da je od pravosudnih organa zatražio da načine i dostave spisak procesa koji se vode u vezi sa slučajevima zloupotreba u zdravstvu.\nOn je kazao da je u slučajevima nabavke vakcina protiv novog gripa sva dokumentacija dostavljena nadležnim organima i da Ministarstvo zdravlja ne želi da utiče na organe pravosuđa.\nTakođe je podsetio da su predstavnici UBPOK-a bili u Ministarstvu 2009, 2010, kao i 2011. godine kada je on već bio imenovan za ministra zdravlja, ali da tada nije bio obavesten o saslušanju pojedinih predstavnika tog ministarstva.\nGovoreći o drugim slučajevima u kojima postoje sumnje na zloupotrebe, Stanković je kazao da je poslata inspekcija Ministrastva zdravlja u Zdravstveni centar Kraljevo povodom rekonstrukcije, kao i da se ispituju i drugi problemi poput onog u KBC Bežanijska kosa gde, kako je rekao, skener nije radio mesecima.\nGovoreći o sredstvima za rekonstrukciju kliničkih centara ministar zdravlja je kazao da se od ukupne svote od 150 miliona evra, 145 miliona nalazi u Evropskoj investicionoj banci (EIB) u Luksemburgu i da ta sredstva nisu podignuta.\nOn se osvrnuo i na kritike predstavnika Udruženja "Doktori protiv korupcije" koji su naveli da je nedopustivo što je bivši ministar zdravlja Tomica Milosavljević sada "nagrađen" time što je postavljen na mesto direktora Instituta za gastroenterologiju i hepatologiju KCS.\nStanković je kazao da ministar zdravlja nije učestovao u toj odluci i da prema njegovim saznjanjima za to ne mora da bude raspisan konkurs jer direktore klinika postavlja uprava Kliničkog centra.\nTakođe je ukazao da nema vremena za radikalne reforme u oblasti zdravstva jer se bliži kraj mandata i slede izbori.


Poruka vrhovnog iranskog lidera povodom hadždža 2021. god. | Iranski kulturni centar Sarajevo\nNaslovnica sve Poruka vrhovnog iranskog lidera povodom hadždža 2021. god.\nPoruka vrhovnog iranskog lidera povodom hadždža 2021. god.\nVrhovni iranski lider, ajatullah Sejjid Ali Hamenei, je kao i svake godine, uputio poruku povodom muslimanskog hodočašća hadždža, u kojoj je “nastavak srčane čežnje za priustvom na gozbi u Bejtullahu nazvao prolaznim iskušenjem i naglasio neophodnost održavanja poruka hadždža, poput otpora nasilnicima, posebno Americi.”\nPrethodni članakPokretna dobra u provinciji Horasan Razavi postala su nacionalna baština\nNaredni članakU Teheranu otvoren Centar iranskih rukotvorina


Kostić preskače start Bundesa, da li i Moldavce? - Smedia\nKostić preskače start Bundesa, da li i Moldavce?\nFilip Kostić neće po dobrom pamtiti ove pripreme sa HSV-om.\nReprezentativac Srbije je povredio desno koleno u test utakmici protiv roterdamske Sparte (1:1) zbog čega će on morati da pauzira nekoliko nedelja, što je daleko bolje od onoga što su bile prve slutnje lekara, navodi se na sajtu nemačkog kluba.\nPretpostavlja se da on neće biti spreman za početak sezone u Bundes ligi (18. avgust).\nTakođe, "Orlove" očekuju važni mečevi u kvalifikacijama za odlazak na Svetsko prvenstvo - prvo je na redu Moldavija (2. septembar), a odmah potom gostovanje Republici Irskoj (5. septembar), a pitanje je da li će se Kostić oporaviti do tada, odnosno da li će biti u punom trenažnom procesu.


Šarović i Borenović za Betu: Dodik je sam odlučio da ide u Sarajevo\nBeta 24. avgusta 2021. 12:20\nLideri opozicije u Republici Srpskoj Mirko Šarović i Branislav Borenović izjavili su za Betu da ne postoji nikakav dogovor srpskih političkih stranaka da srpski član Predsedništva BiH Milorad Dodik danas prisustvuje sastanku sa turskim predsednikom Redžepom Erdoganom u Predsedništvu BiH u Sarajevu, već da je to njegova lična odluka.\nLider Srpske demokratske stranke (SDS) Mirko Šarović rekao je agenciji Beta da ga je Dodik jutros pozvao telefonom i rekao mu da ide na sastanak sa Erdoganom.\n„Rekao sam mu da je to njegova lična odluka i da mi nemamo ništa s tim i upozorio ga da će zbog toga biti na udaru kritike“, rekao je Šarović.\nPredsednik Partije demokratskog progresa (PDP) Branislav Borenović takodje je potvrdio da ga je Dodik jutros obavestio da je odlučio da ide na sastanak sa Erdoganom.\n„Ako će se razrešiti pitanje nametnutog Inckovog zakona, onda sastanak sa Erdoganom ima smisla, to sam jasno rekao Dodiku“, kazao je Borenović za Betu.\nDodao je da je odlazak u Sarajevo Dodikova samostalna odluka i da o tome ne postoji saglasnost srpskih poltičkih stranaka.\nDodik je ranije danas rekao da se „konsultovao sa predsednicima političkih partija i da će se na bazi njihovog uverenja da je to neophodno i potrebno pojaviti na sastanku sa Erdoganom“.\nNarodna skupština RS je posle odluke bivšeg Visokog predstavnika Valentina Incka (Inzko) da nametne zakon o zabrani negiranja genocida donela zaključke prema kojima srpski predstavnici neće učestvovati u radu zajedničkih institucija BiH, pre svega Predsedništva, parlamenta i saveta ministara BiH, jer za to „ne postoje uslovi“.\nSrpski član Predsedništva BiH Dodik potvrdio da će se u Sarajevu, zajedno sa ostala dva člana Predsedništva BiH, sastati sa turskim predsednikom Erdoganom.\n„Razgovaraću sa Erdoganom da mu kažem da Savet za implementaciju mira u BiH (PIK) nije legalan organ i da ne može da bira Visokog predstavnika. To nije sednica Predsedništva BiH, već razgovor i ništa drugo“, kazao je Dodik.\nOn je naveo da u Sarajevo ide iz dva razloga.\n„Prvi je da ne dozvolim da oni (bošnjački i hrvatski članovi Predsedništva Šefik Džaferović i Željko Komšić) pričaju samo svoju priču i da ja kažem Erdoganu našu priču, pošto je Turska članica PIK-a, da to nije legalan organ i da taj organ ne može da bira Visokog predstavnika. To mu niko neće reći ako ja ne odem“, kazao je Dodik.\nDodao je da bi „možda ovi iz opozicije u Republici Srpskoj i voleli da ne ode, pa da mu (Erdoganu) Džaferović i Komšić kažu svoju priču i da to ostane naš minus“.\n„Idem, jer ne kršim zaključke Narodne skupštine. Erdogan dolazi privatno u Sarajevo. Dolazi na svadbu kćerke Bakira Izetbegovića, a onda dolazi ranije i sastaće se sa nama, članovima Predsedništva. To nije sednica Predsedništva, to je razgovor i ništa drugo“, kazao je Dodik.


Francuski VINCI hoće beogradski aerodrom - Biznis i Finansije\nHome\tVestiEkonomija\tFrancuski VINCI hoće beogradski aerodrom\nFrancuska kompanija VINCI zainteresovana je za aerodrom “Nikola Tesla” u Surčinu, piše današnja “Politika”. Kako se navodi, detalji zasada nisu poznati, i ne zna se da li će se i drugi investitori pojaviti onog momenta kada se obznani da je Aerodrom “Nikola Tesla” spreman za privatizaciju ili za davanje eventualnih koncesionih prava, što je izglednije.\nFrancuska kompanija VINCI već upravlja sa 23 aerodroma u Francuskoj, Portugaliji i Kambodži. VINCI je vodio bitku i za aerodrom u Ljubljani sa nemačkim “Fraportom”, piše “Politika”. Premijer Srbije Aleksandar Vučić izjavio je juče da Vlada razmatra mogućnost davanja koncesije za beogradski aerodrom.


Dobrodošli na sajt mibaapis.com. Mibaapis.com vam omogućava korišćenje usluga i sadržaja svog portala koje je podložno niže navedenim Uslovima korišćenja. Uslovi korišćenja se primenjuju na sve sadržaje i usluge mibaapis.com. Korišćenjem bilo kog dela portala, smatra se da su korisnici upoznati sa ovim uslovima, kao i da prihvataju korišćenje sadržaja ovog portala isključivo za ličnu upotrebu i na sopstvenu odgovornost.\nMibaapis.com ima autorska prava na sve sadržaje (tekstualne, vizuelne i audio materijale, baze podataka, programerski kod). Neovlašćeno korišćenje bilo kog dela portala, bez dozvole vlasnika autorskih prava, smatra se kršenjem autorskih prava i podložno je tužbi.\nMibaapis.com administrira ovu lokaciju iz svojih kancelarija u Novom Sadu, Srbija. Ni na koji način ne izjavljuje da su materijali ili usluge na ovoj lokaciji prikladni ili dostupni za korišćenje izvan Srbije, a pristupanje iz područja gde je njihov sadržaj nezakonit je zabranjeno. Nije dopušteno korišćenje ili izvoz, odnosno uvoz, radi izvoza materijala ili usluga na ovoj lokaciji niti bilo koje kopiranje ili prilagođavanje u suprotnosti sa važećim zakonima ili propisima uključujući, bez ograničenja, izvozne zakone i propise Srbije. Ako odlučite da pristupite ovoj lokaciji izvan Srbije, to radite na sopstvenu inicijativu i smatrate se odgovornim za poštovanje važećih lokalnih zakona. Ovi Uslovi se tumače u skladu sa zakonima Republike Srbije i neće se primenjivati načela o rešavanju neusaglašenosti zakona.\nMibaapis.com može revidirati ove Uslove bilo kada, ažuriranjem ovog dokumenta. Povremeno posećujte ovu stranicu da biste pregledali Uslove koji trenutno važe, zato što su oni za vas obavezujući. Određene odredbe ovih Uslova mogu se zameniti izričito navedenim pravnim obaveštenjima i uslovima dostupnim na određenim stranicama ove lokacije.\nLični podaci koje prosledite sajtu mibaapis.com u svrhu dobijanja proizvoda ili usluga biće tretirane u skladu sa našim dokumentom o privatnosti na mreži. Zabranjeno je slanje ili prenošenje na ovu lokaciju ili sa nje bilo kojih nezakonitih, pretećih, uvredljivih, klevetničkih, opscenih, pornografskih ili drugih materijala koji su u suprotnosti s bilo kojim zakonom.\nMibaapis.com na ovoj lokaciji ne želi od vas da prima poverljive ili druge informacije kojima ne može slobodno da raspolaže. Svi materijali, informacije ili druga saopštenja koja prenosite ili šaljete na ovu lokaciju neće se smatrati poverljivim i onima kojima se ne može slobodno raspolagati. mibaapis.com nema nikakve obaveze prema ovim saopštenjima. Naši zaposleni mogu da kopiraju, otkrivaju, distribuiraju, primenjuju ili na drugi način koriste saopštenja i sve podatke, slike, zvukove, tekst i sve ostale materijale u njima sadržane za bilo koje odnosno za sve komercijalne i nekomercijalne svrhe.


Kompanija Delta Miroslava Miškovića postala je u ponedeljak novi vlasnik Sava centra, po početnoj prodajnoj ceni od 17,5 miliona evra, kao jedini ponuđač na javnoj prodaji koju je oglasio Grad Beograd.\nTanja Vasojević, zadužena za korporativne komunikacije u kompaniji Delta Holding otkrila je za BIZLife koji su naredni koraci kompanije kada je Sava centar u pitanju.\n„Neki naredni koraci su da se finalizuje kupoprodajni Ugovor, da nakon toga isplatimo punu cenu. Uporedo tražimo svetske stručnjake, koji imaju iskustva sa sličnim objektima da rade projekat, i onda ulazimo u rekonstrukciju. Obaveza po ugovoru je da projekat rekonstrukcije završimo za 5 godina, mi računamo i radićemo da to bude ranije i na naše, ali i na zadovoljstvo svih onih koji željno iščekuju novi sjaj Sava centra“, rekla je Vasojević.\nDelta holding će u rekonstrukciju Sava centra uložiti 60 miliona evra, a u obnovu će biti uključeni najbolji svetski projektanti iz oblasti kongresnog turizma, izjavila je generalna direktorka Delta rilestejta, koji posluje u sastavu Delta holdinga, Zorana Burlić.\n“Dužni smo da po ugovoru u obnovu uložimo 50 miliona evra, a uložićemo 60 miliona evra. Plan je da se angažuju najbolji svetski projektanti iz oblasti kongresnog turizma”, kazala je Burlić.\nDodala je i da će, kad počne rekonstrukcija, iznajmljeni poslovni prostor u okviru Sava centra morati da se isprazni. Ocenila je i da je malo kompanija koje bi mogle da iznesu projekat takve vrednosti i obima u ovom trenutku.\n“Sava centar je kulturno dobro i sačuvaćemo u potpunosti arhitektonski izgled objekta“, kazala je Burlić.\nDelta holding bio je jedini ponuđač prilikom trećeg pokušaja prodaje koju je oglasio Grad Beograd i juče je po početnoj ceni od 17,54 miliona evra kupio najveći kongresni centar u zemlji.\nKako je Delta ranije saopštila, planirana investicija u rekonstrukciju predviđa zamenu staklene fasade, izradu novih elektro-instalacija, kao i pogona za hlađenje i grejanje i uvođenje kompletno novih multimedijalnih instalacija.\nPetar Matijević kupio 13.000 kvadrata pored Save na NBG


Karta "istorijske" Mađarske uzburkala Hrvatsku | Dunav.at\nMinistarstvo je, povodom karte “istorijske” Mađarske, naglasilo da je neprihvatljivo promovisanje aspiracija koje se ni u prošlosti nisu pokazale uspješnim.\nRiječ je o slici karte “istorijske” Mađarske koju komadaju ruke i grabe teritorije, između ostalog i dijelove Hrvatske, a koju je objavila Međunarodna kancelarija za informisanje u sklopu kabineta mađarskog premijera Viktora Orbana, prenosi Hina.\n“Ministarstvo spoljnih i evropskih poslova Hrvatske je odmah po objavljivanju fotografije, karikature iz 1921. godine, na Twitteru About Hungary stupilo u kontakt s mađarskom stranom i ukazalo na neprihvatljivost ovakve vrste objave s prikazom delova hrvatskih teritorija, za koje se implicira da se radi o područjima Mađarske, koje su oduzete Trianonskim mirovnim ugovorom, što je potpuno iskrivljavanje istorijskih činjenica”, navelo je hrvatsko Ministarstvo.\nTuča zbog djevojke: Ispred pekare pretučena dvojica fudbalera, jedan kritično\nZbog teških povreda glave Emir H. je poslije ukazane ljekarske pomoći na licu mjesta odmah prevezen u bolnicu u Užice, a odatle odmah...\nNakon što je izvršio smotru počasne jedinice EUFOR-a, g. Kunasek se sastao s komandantom EUFOR-a, generalmajorem Martinom Dorferom, s kojim je razgovarao o trenutnoj...


Tanjug 22. novembra 2021. 22:14\nKIŠINJEV – Moldovagas je dobio obaveštenje od Gasproma u kojem se navodi da će ruska kompanija prekinuti isporuku gasa u roku od 48 sati ukoliko Moldavija ne plati 73 miliona dolara za nedavne isporuke, izjavio je danas direktor Moldovagasa Vadim Čeban.\n„Cenkanje“ oko novog dugoročnog sporazuma o snabdevanju energijom između Moldavije i Rusije dovelo je malu istočnoevropsku naciju u energetsku krizu prošlog meseca, koja je, kako je izgledalo, bila rešena kada su strane postigle novi dogovor, preneo je Rojters.\nAli portparol Gasproma je danas izjavio da postoji mogućnost potencijalnog prekida snabdevanja ukoliko ne bude isplaćen novac.\n„Potvrđujem da je Moldovagas dobio takvo obaveštenje od Gasproma“, rekao je za Rojters Čeban.\n„Suma je 1,3 milijarde moldavskih leja (73,69 miliona dolara). Aktivno radimo sa vladom na rešavanju problema u roku koji je naveden u notifikaciji. Nadam se da ćemo uspeti da rešimo ovaj problem“, istakao je on.\nVlada prozapadne predsednice Maje Sandu proglasila je vanredno stanje nakon što je njen gasni ugovor sa Gaspromom istekao krajem septembra, kada su se dve strane sukobile oko cene i drugih detalja novog sporazuma.\nKremlj je odbacio sugestije da je koristio pregovore kao način da uceni Moldaviju i dođe do političkih ustupaka.


Predstavljen program Na kafi kod kneginje LJubice : Nadlanu.com\nPredstavljen program Na kafi kod kneginje LJubice\nBEOGRAD, 16. septembra 2009. (Beta) - Program "Na kafi kod kneginje LJubice", koji će biti izvođen svake subote od 26. septembra, sa ciljem da se posetioci upoznaju sa životom u Beogradu u vreme vladavine dinastije Obrenović, predstavljen je u sredu u Konaku kneginje Ljubice u Beogradu.\nDirektorka Muzeja grada Beograda, Danica Jovanović Prodanović rekla je da će program prvi put za posetioce biti održan 26. septembra, u okviru manifestacije "Dani evropske baštine".\nU okviru promocije programa "Na kafi kod kneginje LJubice" kustos Muzeja grada Beograda, Nataša Puhovska, obučena u kostim kneginje LJubice dočekala je posetioce, provela ih kroz Konak, otkrivši im detalje iz privatnog života kneginje, ali i istorijske činjenice iz perioda vladavine dinastije Obrenović.\nPuhovska je posetiocima kroz lik kneginje Ljubice pričala o mladosti, udaji za Miloša Obrenovića, njihovom odnosu, ali i o načinu na koji je ubila mladu Miloševu ljubavnicu Petriju i o tome kako se nakon toga pomirila sa Milošem. Nakon obilaska muzeja, svim posetiocima je poslužena kafa u Divanhani koje predstavlja centralno mesto u Konaku, gde su se dočekivali gosti.


Najgluplje izjave u NBA ligi ikad - Sportske.net\nNajgluplje izjave u NBA ligi ikad\nImalo je onih koji nisu znali da li su pobedili ili izgubili, onih koji su mešali matematiku i košarku... Pobedio je Kevin Garnet.\nTop 50 - Najbolji treneri u istoriji, samo jedan Jugosloven na listi!Znate li da postoji tim koji ima 35 igrača VIŠE od Čelsija na pozajmicama?Lista najboljih mladih igrača NBA, Jokić na podijumu!Ovo je top lista 30 najboljih klubova na svetu, da li da se smejemo ili plačemo? Pa, na šta je "Frans Futbol" mislio?"Liga novca" - Junajted više ne zarađuje najviše na svetu, velike promene u top 20!\nUvek je zanimljivo prisetiti se zanimljivih izjava u NBA ligi tokom istorije ovog takmičenja, verujemo da za neke od njih nikada niste čuli, a verovali ili ne, zaista su se desile.\nMnogi su mešali stvari koje nisu deo sporta sa košarkom, poput Cezar salate ili Pitagorine teoreme, a evo ko je sve "briljirao" u prethodnim godinama i decenijama.\n"Nema odgovora za moj napad, baš kao i za Pitagorinu teoremu", rekao je Šekil O'Nil kada se hvalio svojim napadačkim sposobnostima.\nLatrel Sprivel, kontroverzni košarkaš koji se tukao i sa svojim saigračima i koji je tri puta igrao na Ol-staru, odbio je jedan ugovor od 21 milion dolara i to od Minesote sa kojom je umalo osvojio Zapad.\n"Moram da nahranim svoju porodicu", rekao je Sprivel nakon odbijanja 21 miliona dolara.\nJedan od pobednika jeste i Pol Džordž.\n"Kako se da videti na semaforu, pobedili smo ovu utakmicu", rekao je on nakon poraza od Majamija.\n"Nebo nije granica, to je vazduh sa oblacima", rekao je Tajrus Tomas.\nLegendarni Kevin Garnet koji je sve povezivao sa hranom, rekao je u jednom momentu:\n"Da sam ja Cezar salata, krutoni bi bili moji drugovi, zelena salata bi bila moja porodica, a dresing bi bila moja majka. Zato što možete imati zelenu salatu i krutone, a može se zvati Cezar, ali dok nemate dresing to nije ukusa kao Cezar salata. Dakle, moja majka je dresing", rekao je Garnet.\nZavršićemo sa nekadašnjim NBA košarkašem 10-ak timova, Metom Barnsom.\n"Nasilje nikada nije odgovor, ali nekada jeste."


Uspešno realizovan kamp u okviru projekta „Podrška sportu i fizičkoj aktivnosti devojčica – Aktivne devojčice“\nPrvog dana kampa devojčice su imale priliku da se međusobno upoznaju, smeste i upoznaju sa programom četvorodnevnog kampa, a potom su zajednički obišle Adu. Drugi dan devojčice su provele igrajući odbojku, odbojku na pesku i košarku. Kamp je posetio i Vladimir Batez, naš proslavljeni odbojkaš i pokrajinski sekretar za sport i omladinu. Treći dan kampa bio je rezervisan za radionicu o značaju fizičke aktivnosti za zdrav život i popodnevni obilazak Novog Sada. Učesnice sportskog kampa su imale priliku da posete Petrovaradinsku tvrđavu i od turističkog vodiča čuju zanimljive informacije o znamenitostima kao i istoriji Novog Sada i Vojvodine. Poslednji dan devojčice su iskoristile za bavljenje aerobikom čime je na simboličan način kamp i završen.


Извештај Европске комисије у области заштите животне средине апсолутно неповољан | Zeleni Srbije\nIzveštaj Evropske komisije u oblasti zaštite životne sredine apsolutno nepovoljan\nKoliko još „ekoloških šamara“ nam je potrebno da bi se probudili?\nIzveštaj Evropske komisije o napretku Srbije koji je objavljen u sredu, 08. oktobra je ocenio napredak u oblasti životne sredine kao krajnje nezadovoljavajuć. U svim oblastima od zaštite prirodnih dobara, do kvaliteta vazduha, upravljanja otpadom, kvaliteta vode, industrijskog zagađenja i upravljanja rizicima, upravljanja hemikalijama, do klimatskih promena, uočena je stagnacija ili nazadovanje.\nIzjava predsednika Vlade RS Aleksandra Vučića da je „za neke oblasti oštriji i od Evropske komisije”, a da tu misli prvenstveno na pravosuđe i životnu sredinu, ne može se protumačiti nikako drugačije nego neozbiljna. Takođe, začuđuje činjenica da se nakon svih kritika od strane EU i ekoloških katastrofa, Ministarstvo poljoprivrede i zaštite životne sredine ne oseća odgovornim, već se u medijima poslednjih dana ponosi nepostojećim rezultatima. Ovo nije prvi put da se EU izrazi krajnje negativno o stanju životne sredine u Srbiji i konstatuje da nema napretka. Vlada Srbije, u raznim agregatnim stanjima za ove 3 godine, snosi najveću odgovornost za to što nema pomaka u oblasti zaštite životne sredine, dok u nekim oblastima postoji i nazadovanje.\nGrađani ne traže retoričku oštrinu i izgovore, nego rezultate koji izostaju. Ekološka nebriga izaziva poguban uticaj na zdravlje građana, ali i na finansije i privredu. U Srbiji ne postoji ekološki autoritet, a to se odražava na sve oblasti života.\nZeleni Srbije i ovog puta ponavljaju da je najveći problem loša administracija i loše javno upravljanje u oblasti zaštite životne sredine. Iz tog razloga je neophodno osnovati nezavisno Ministarstvo životne sredine i prirodnih resursa, vratiti Fond za zaštitu životne sredine i početi sa programskim budžetiranjem svih kriznih tačaka. Takođe je kao vrlo nepovoljno ocenjeno gašenje Agencije za hemikalije i prebacivanje nadležnosti na Ministarstvo poljoprivrede i zaštite životne sredine, gde se navodi da je kontrola hemikalija smanjena za 30%.\nEkološke slobode i ljudsko zdravlje moraju biti predpostavka svih ekonomskih sloboda. Ni jedan biznis i industrija ne mogu zagađivati životnu sredinu i uništavati zdravlje ljudi ako želimo da budemo deo EU i ako želimo da postojimo kao država. Ekološka propast Srbije koja se upravo odigrava biće najveća prepreka integracijama.\nSasa 10.12.2014 / 10:41\nKad se osvrnemo oko sebe i pogledamo kakve su nam recne obale,sume,parkovi,ulice treba svi da se zabrinemo za nase zdravlje i buducnost dece.Baca se smece gde ko hoce a ne gde je propisano.Zeleni Srbije treba da imaju veca ovlascenja u zastiti covekove okoline nego do sada ali moraju biti jos brojniji dobro obuceni da i kaznjavaju.\nstana milovanovic 30.01.2015 / 21:41\nMolimo da obratite paznju na selima gde nemamo ni vodovoda ni kanalizacije u 21 veku,cak ni sanitarne inspekcije ne postuju zakon o vodi clan 196 i 200 ne vrse proveru ispravnosti vode iz individualnih bunara na koje smo prinudjeni jer nemamo drugi vid vodosnabdevanja.u selima ima i javnih objekata zasto smo zapostavljeni.Mozemo li tako u EU


"Dosadni" Fetel sve bliži četvrtoj tituli - Auto Moto, F1, Top News\n„Dosadni“ Fetel sve bliži četvrtoj tituli\nSite Default 25.08.2013., 15:47\nSebastijan Fetel je drugi put u karijeri trijumfovao na Velikoj nagradi Belgije i tako se na osam trka pre kraja još više približio novoj šampionskoj tituli, četvrtoj u nizu. Sjajan start Fetela i zatim prilično dosadna trka u kojoj nije bilo uzbuđenja u borbi za prvo mesto.\nFetel je bez ikakvih problema došao do pete pobede u sezoni, ukupno je sakupio 197 bodova, čak 46 više od Fernanda Alonsa, koji je završio trku iza nemačkog asa. Treći je bio Luis Hamilton, koji je uspeo da pretekne u generalnom plasmanu Raikonena, koji je posle dve godine morao da odustane…\nZanimljiv je bio razgovor Hamiltona i Fetela posle trke, kada je Britanac prokomentarisao da ga je pustio u prvoj krivini (imao je pol) i d aje mislio da će na pravcu uz pomoć DRS-a doći opet na prvo mesto. Lepo zvuči, pustio ga je… Važi, sigurno…\nBodove na Spa Frankošampu su uzeli još i Rozberg, Veber, Baton, Masa, Grožan, Sutil i Rikardo.\nU generalnom plasmanu vodi Fetel sa 197 bodova, Alonso je drugi sa 151, dok treće mesto pripada Hamiltonu sa 139 bodova. U plasmanu konstruktora vodi Red Bul sa 312 bodova, Mercedes je drugi sa 235, dok treće mesto zauzima Ferari sa 218, a Lotus je iza sa 187 bodova.\nfernando alonsoKimi RaikonenLuis HamiltonSebastijan Fetel\nPrethodna vest Uvini ne dolazi u Partizan\nSledeća vest Tajson ima problema sa alkoholom\nUvini ne dolazi u Partizan\nTajson ima problema sa alkoholom


SVE VEĆA PAŽNJA DIJASPORI ~\nMinistar Nikola Selaković: Sve veća pažnja dijaspori\nMinistar Nikola Selaković u vreme posete Berlinu\nPosetom Bosni i Hercegovini i razgovorima sa Biserom Turković srpski ministar spoljnih poslova Nikola Selaković otpočeo je diplomatsku turneju po regionalnim zemljama.\nKako je najavljeno iz Ministarstva spoljnih poslova, šef srpske diplomatije sastaće se u Istočnom Sarajevu i sa Željkom Cvijanović, predsednicom Republike Srpske, kao i sa mitropolitom dabrobosanskim Hrizostomom.\nSutra će ministar Selaković u Sarajevu razovarati sa članovima Predsedništva BiH, predsedavajućim Miloradom Dodikom, Šefikom Džaferovićem i Željkom Komšićem.\nNa kraju dvodnevne posete BiH, ministar Nikola Selaković će posetiti Drvar, gde će razgovarati sa predstavnicima opština Drvar, Glamoč i Bosansko Grahovo, kao i sa srpskim zastupnicima u Skupštini Kantona 10 i Domu naroda Parlamenta Federacije BiH.\nNaime, kako nezvanično saznajemo ministar Selaković će posle BiH, posetiti Rumuniju, Mađarsku i Hrvatsku.\nPored privrednih i diplomatskih tema Selaković će u Sarajevu, Bukureštu, Budimpeši i Zagrebu razgovarati i o položaju i probelmima srpskog naroda u ovim zemljama regiona.\nTokom godine ministar Selaković će posetiti srpsku dijasporu u zapadnim državama Evrope. Već je bio u Nemačkoj i u Berlinu razgovarao o našem narodu u ovoj zemlji.\nNikola Selaković je u više javnih nastupa istakao kao poseban prioritet u radu Ministarstva spoljnih poslova Srbije – briga o sunarodnicima u regionu i dijaspori.\n“Kada pričamo o Srbima u dijaspori, i posebno u regionu, to je jedna prilično zaparložena poljana, na kojoj je potrebno raditi mnogo i u kojoj ne može mnogo toga odjednom učinjenog i da se vidi”, izjavio je jednom prilikom Selaković.\nTrenutno se u Ministarstvu spoljnih poslova uveliko radi na formiranju plana pojačanih aktivnosti prema našim ljudima u rasejanju i njihovim organizacijama. U prvom planu je program očuvanja i jačanja srpskih škola, kao i negovanje tradicije korišćena srpskog jezika i ćiriličnog pisma u rasejanju.\nZatim se planira da se ukine sistem sufinansiranja malih projekata preko Uprava za saradnju sa dijasporom i Srbima u regionu. I da se oformi budžet za sufinansiranje kapitalnih projekata iz dijaspore i regiona, koji značajno dopirnose razvoju naše kulture u zemljama rasejanja.\nRazmišlja se i o tome kako da se oživi Skupština dijaspore Srbije, odnosno kako izbarati odgovorne ličnosti u rasejanju, koji će biti delegati iz dijaspore i regiona.\nPosebno se radi na tome kako da dijaspora postane vidljivija i van granica Srbije i u samoj matici.\n“Svaki čovek u dijaspori je potrencijalni lobista za interese naše zemlje i naroda i treba da nađemo pravi način da to iskoristimo”, ističe Nikola Selaković, koji kao ministar spoljnih poslova poklanja sve veću pažnju srpskom rasejanju.\nU tome će, verovatno, najvažniju ulogu imati naša diplomatsko-konzularna predstavništva u svetu, koja će da predlože prave ljude da budu ambasadori naše zemlje i srpske dijaspore u stranim državama.\nSrbi u Sloveniji pobunili ostale strance


Saslušanje vlasnike Delte\nmladen radulovic\t 03.12.2012. 19:21h 00:00h\nPotpredsednik Vlade izjavio da je za naredne dane zakazano šlušanje Miroslava Miškovića i po drugim predmetima\nBEOGRAD - Potpredsednik Vlade Srbije Aleksandar Vučić izjavio je da je za naredne dane zakazano šlušanje vlasnika kompanije Delta Miroslava Miškovića i po drugim predmetima. Prema njegovim rečima, Mišković je danas saslušan samo u vezi jednog predmeta.\nVučić je uoči sednice Glavnog odbora SNS rekao novinarima da ne raspolaže detaljima o saslušanju Miškovića i da ne želi da ga sutra u medijima nazovu diktatorom koji raspolaže svim informacijama, ali da je upoznat sa tim da je tema saslusanja danas bio samo jedan predmet, ne precizirajući koje.\n"Danas je odgovarao samo po jednom predmetu i nije želeo da se nastavi po drugom, trećem i četvrtom. Saslusanje je trajalo četiri sata i verovatno nije imao želje i volje da nastavi", rekao je Vučić. On je naglasio da su za naredne dane zakazana nova salušanja, ali nije precizirao o kojim predmetim a je reč, naglašavajući da za saslušanje Miškovića javnost ne bi ni znala da on sam to nije objavio.\nUpitan da prokomentariše opušteno i lagodno ponašanje Miškovića prilikom dolaska na saslušanje, Vučić je rekao da njemu ništa nije smešno. "Nijedan od ovih predmeta nije mi smešan", naveo je Vučić.\nAleksandar VučićMiroslav MiškovićDelreal


Članci poređani po datumu: sreda, 08 novembar 2017\nGO DNS obilježio krsnu slavu /VIDEO/\nLomljenjem slavskog kolača u prisustvu brojnih gostiju, simpatizera i članova GO DNS u Bijeljini obilježio je krsnu slavu Sv. Dimitrija, Mitrovdan.\nSaopštenje za javnost JU "Dom učenika Bijeljina" /VIDEO/\nPovodom požara koji je izbio 31.oktobra u Domu učenika u Bijeljini danas se saopštenjem za javnost oglasio direktor ove ustanove Vladimir Vulović, kako bi predočio činjenice , jer su se u medijima kako navodi pojavile oprečne informacije.\nBoračka populacija poziva na jedinstvo u Srpskoj /VIDEO/\nU Bijeljini je danas povodom Mitrovdana, krsne slave Boračke organizacije Republike Srpske u prostorijama Gradske boračke organizacije obilježeno lomljenje slavskog kolača.\nNagrađeni mladi pisci, recitatori i besjednici /VIDEO/\nU okviru manifestacije "Višnjićevi dani", sinoć je u Muzeju “Semberija” otvorena izložba o istoriji fotografskog zanata u Bijeljini, u isto vrijeme, u Narodnoj biblioteci “Fillip Višnjić” promovisan je 45. broj časopisa "Srpska vila" koji 23 godine objavljuje bijeljinsko Srpsko prosvjetno i kulturno društvo "Prosvjeta". Dok je danas održano proglašenje najboljih na takmičenju literarnih radova, recitatora I besjednika u Narodnoj biblioteci “Filip Višnjić”.\nMitrovdanski vašar ponovo u Bijeljini /VIDEO/\nTradicija održavanja Mitrovdanskog vašara obnovljena je ove godine. Na prostoru Agrotržnog centra organizator AD „Grad“ okupio je na jednom mjestu izlagače iz Semberije, Posavine ali i one iz podmajevičkog kraja.\nNeša Bridžis pred bijeljinskom publikom /VIDEO/\nSinoć je u Centru za kulturu „Semberija“ pred bijeljinskom publikom nastupao popularni stend up komičar Nesha Bridžis. Ovo je njegovo prvo pojavljivanje u Bijeljini, što izazvalo veliko interesovanje naših sugrađana.\nElektro-Bijeljina: Distributivni gubici i dalje u padu\nZa deset mjeseci ove godine u Zavisnom elektrodistributivnom preduzeću "Elektro-Bijeljina" distributivni gubici su iznosili 7,68 odsto, što je manje za 0,77 odsto u odnosu na isti prošlogodišnji period, rekao je portparol ovog preduzeća Slobodan Đalamić.\nUgljevik: Sjećanje na 301 poginulog borca\nSvetom liturgijom i parastosom za 301 poginulog srpskog borca iz Ugljevika, koji su služeni u Hramu Svete Petke Paraskeve, danas je u ovoj opštini počelo obilježavanje slave Boračke organizacije Republike Srpske - Mitrovdana.\nRačanska ulica ponovo osvijetljena\nRačanska ulica u Bijeljini ponovo je osvijetljena, nakon što je nekoliko dana u ovoj i nekoliko okolnih ulica došlo do prestanka rada javne rasvjete, saopšteno je iz Gradske uprave.


Organizacioni odbor. 24.09.2014.\nNa petoj sednici Organizacionog odbora, podneti su izveštaji o aktivnostima u prethodnom periodu, izvedeni zaključci i usvojeni planovi budućeg rada.\nSaša Stevanović je ukratko obavestio prisutne članove da je u prethodnom periodu bilo niz aktivnosti. Jedan deo aktivnosti je bio usmeren ka prikupljanju sredstava i to prikazom monodrame o Domu kulture u Lebanu i humanitarne žurke. Drugi deo ka širenju vesti o Stefanovoj potrebi i oglašavanju. Tom prilikom je bilo gostovanja na lokalnim televizijama u Leskovcu kao i prilog na RTS - u. Više časopisa je objavilo članak o Stefanu, sve dogadjaji se redovno ojavljuju na facebook stranici i sajtu.\nDragan Đokić je imao aktivnosti u formiranju sistema prikupljanja sredstava sindikalnim aktivnostima. Tom prilkom je napravlja dogovor sa sindikatom Opštine i obećena je njihova pomoć pri kontaktu sa svim sindikatima javnih preduzeća u Lebanu.\nDirektor osnovne škole Goran Pejković saopštava da je Savet roditelja odlučio da se prikupljaju sredstva od roditelja i da to legalno prodje kroz blagajnu škole. Takođe kao predsednik MZ Veliko Vojlovce organizovao akciju prikupljanja sredstava u svom mestu.\nSrđan Milosavljević je obavestio članove da je podelio formular "Apel za pomoć" svim preduzetnicima koji imaju sedište svojih firmi u Bošnjacu. Takođe je oformio YouTube kanal "Zajedno za Stefana", izradio spot za prezentaciju akcije i redovno ažurira i dopunjuje sajt.\nJelena Stošić je iznela niz aktivnosti koje se planiraju u Lebanu, počev od postavljanja kutija na više mesta u Lebanu i nekoliko kafe barova, do organizovanja živih svirki i humanitarnih žurki. Takođe je obavestila prisutne da je Opština dodelila i besplatan mobilni broj za korišćenje u obavljanju aktivnosti.\npocetna flajer nacin uplate dokumentacija zajedno za Stefana o Stefanu


Pijace kao deo agrarne politike – JKP Subotičke pijace\nU Somboru je 22. aprila održana prva redovna sednica Skupštine Poslovnog udruženja “Pijace Srbije” i tematska rasprava o poslovanju preduzeća koja se bave komunalnom delatnošću upravljanja pijacama u 2020. godini. U radu ovog skupa, kojem su prisustvovali predstavnici devetnaest pijačnih uprava iz cele zemlje, učestvovao je i Dejan Ljubisavljević, direktor JKP “Subotičke pijace” i potpredsednik Upravnog odbora Poslovnog udruženja “Pijace Srbije”.\nNa sednici Skupštine je usvojen izveštaj o radu u prošloj i program aktivnosti Udruženja u 2021. godini. Ključne tačke novog plana su unapređenje bezbednosti kupovine na pijacama, pripreme za početak primene Zakona o fiskalizaciji, jačanje statusa pijačne delatnosti kao komunalne usluge i sastavnog dela agrarne politike Srbije, odnosno promocija pijaca.\nZato su se svi učesnici tematske rasprave složili da je prioritetan zadatak svih koji poluju na pijacanma dalje unapređenje bezbednosti kupovine i dosledno sprovođenje svih mera prevencije vezanih za sprečavanje širenja zaraze korona virusom Covid-19. Pijace treba da budu stalno dostupni kanali distribucije prehrambenih i drugih proizvoda široke potrošnje, kako za kupce tako i za proizvođače i prodavce koji posluju na njima, kao korisnike usluga preduzeća koja se bave komunalnom delatnošću upravljanja pijacama.\nČlanovi Poslovnog udruženja “Pijace Srbije” na vrh prioriteta daljih aktivnosti stavljaju i jačanje statusa pijačne delatnosti kao komunalne usluge koja je, u skladu sa Zakonom o komunalnim delatnostima, od opšteg interesa za nesmetano snabdevanje građana svežim životnim namirinicama, ali i kao sastavnog dela agrarne politike Srbije.\nDomaćini ovog velikog skupa Poslovnog udruženja “Pijace Srbije” su bili lokalna samouprava Grada Sombora i Javno komunalno preduzeće “Prostor”. Nakon sednice predstavnici pijačnih uprava iz Srbije su posetili novu pijacu “U lancima”, koja se nalazi u najužem centru Sombora. Tokom 2020. godine ova pijaca i prostor oko nje su poptuno rekonstruisani, a vrednost izvedenih radova je bila oko 60 miliona dinara.


Uprkos istorijskim tenzijama, Srbija i Kosovo su preduzeli hrabre korake ka normalizaciji ekonomskih veza.\nČetvrtog septembra, dve zemlje potpisale su sporazum, postignut uz pomoć Sjedinjenih Država, dovršavajući obaveze o saradnji u širokom spektru ekonomskih pitanja.\nTokom ceremonije potpisivanja u Beloj Kući, predsednik Donald Tramp izjavio je da je odluka predsednika Srbije Aleksandra Vučića i premijera Kosova Avdulaha Hotija da sarađuju, učinila region i svet bezbednijim.\nPosle raspada Jugoslavije početkom devedesetih godina prošlog veka i ratova koji su usledili na Balkanu, Kosovo se odvojilo od Srbije i proglasilo nezavisnost 2008. godine, status koji Srbija odbija da prizna. Tokom poslednjih 20 godina, napori Zapada da se dođe do sveobuhvatnog političkog sporazuma o normalizaciji odnosa dve zemlje, ostali su bez uspeha.\nSpecijalni izaslanik predsednika Trampa za Srbiju i Kosovo Ričard Grenel izjavio je da je predsednik Tramp rešen da prekine zastoj.\nSporazum o ekonomskoj normalizaciji između Beograda i Prištine namenjen je povećanju ekonomskog rasta i broja radnih mesta i predstavlja konkretne dobrobiti saradnje. Istorijskim sporazumom otvaraju se takođe granični prelazi i ohrabruju Srbija i Kosovo da međusobno priznaju diplome i dozvole.\nKao dodatak, Srbija i Kosovo učestvuju u sve većem pokretu ka miru na Bliskom istoku. Kosovo i Izrael su se složili da normalizuju odnose i uspostave diplomatske veze, Srbija se obavezala da će premestiti svoju ambasadu u Jerusalim - ključni koraci u jačanju veza između evropskih I bliskoistočnih zemalja.\nU Beloj Kući , predsednik Tramp priznao je duboka osećanja o prošlosti Srbije i Kosova, ali je predvideo svetliju budućnost.\n“Mislim da će oni imati fantastične odnose, a ekonomija će ih spojiti”, istakao je predsednik Tramp.


Spameri promenili taktiku, sada koriste svoje servise za skraćivanje linkova\nAnti-spam, 27.10.2011, 11:44 AM\nServisi za skraćivanje URL adresa su popularni među korisnicima interneta jer im omogućavaju da svoje objave, kao što su one na Twitter-u, "spakuju" u 140 karaktera koliko dozvoljava Twitter. Međutim, iste servise koriste i spameri i svi drugi koji pokušavaju da maliciozni sadržaj ka kome vode sporni linkovi maskiraju upotrebom istih servisa tako da izbegnu spam filtere ali i da ne izazovu podozrivost korisnika.\nS obzirom da su u ne tako davnoj prošlosti najpoznatiji među ovim servisima za skraćivanje dužine URL adresa kao što je bit.ly često bili uzrok nevolja korisnika zbog malicioznih linkova koji su prikrivani na ovakav način, vremenom su razvijeni mehanizmi za detekciju ovakvih linkova koji omogućavaju njihovo brzo otkrivanje i uklanjanje, te su spameri prinuđeni da menjaju taktiku. Kako bi se izborio sa ovim problemom, Twitter je uveo sopstveni servis za skraćivanje linkova, čiji je zadatak da proverava da li link vodi ka nekom nebezbednom veb sajtu i ako ustanovi da se radi o takvom sajtu, isti bude stavljen na crnu listu. Pored toga, Twitter je promenio i način prikazivanja skraćenih linkova tako da korisnicima na prvi pogled bude jasnije kuda ih vodi neki link.\nPrema istraživanju Symantec-a, spameri sada imaju vlastite servise ovog tipa, a prvi takvi servisi su uočeni još u maju ove godine. Samo tokom prošlog meseca istraživači su otkrili preko 80 ovakvih servisa koji su u službi potreba spamera.\nDa stvari budu zanimljivije, spameri i ne pokušavaju da sakriju adrese ovih servisa tako da svako može koristiti njihove usluge. Prema mišljenju stručnjaka iz Symantec-a reč je o jednoj istoj grupi spamera koja stoji iza ovih servisa koji koriste besplatne, open source skripte za skraćivanje URL adresa, slične obrasce imenovanja, kao i .info top-level domene, pa njihovo blokiranje ne bi trebalo da bude problem.\nGrupa koristi ove servise za skraćivanje linkova u email-ovima koje dobijaju korisnici i koji izgledaju kao da ih šalju njihovi poznanici. Takvi linkovi bez izuzetka vode ka poznatim spamerskim farmaceutskim sajtovima kao što je “Pharmacy Express”.\nKontakt informacije na ovim sajtovima ukazuju da je grupa stacionirana u Rusiji, ali svi domeni hostuju u Velikoj Britaniji. Provajder te usluge je velika hosting kompanija čije ime u Symantec-u nisu želeli da otkriju ali koja je sada upoznata sa ovim problemom.


Obuka mladih za rad sa osobama sa invaliditetom - Uklonimo barijere\nAutor Uklonimo barijere 06/11/2020\nPetnaestoro mladih ljudi starosti do 29 godina koji žive na teritoriji GO Crveni Krst dobiće mogućnost da pohađaju obuku za rad sa osobama sa invaliditetom. Reč je o prekograničnom projektu „Adaptivna fizička aktivnost i sport, mladi za mlade“ koji već realizuju Fakultet sporta i fizičkog vaspitanja i partneri iz Bugarske.\nOve godine priključila se i Opština Crveni Krst, sa svojom Kancelarijom za mlade, a u Opštini kažu da je veliko interesovanje mladih ljudi za ovaj projekat.\n„Uslov da se mladi priključe projektu je da su na evidenciji biroa za zapošljavanje više od 12 meseci, pored starosnog ograničenja“, precizirali su iz Opštine Crveni Krst.\nU okviru projekta planirani su i „Dani otvorenih vrata“.\n“Mlade osobe, koje budu uključene u projekat će na toj manifeastaciji imati mogućnost da pred predstavnicima opština, predstavnicima fitnes klubova i drugih sportskih udruženja pokažu svoje sposobnisti”, rekao je dr Bojan Jorgić, profesor sa Fakulteta sporta i fizičkog vaspitanja, jedan od rukovodilaca projekta.\nPrethodno, Opština Pantelej je saopštila da se priključuje ovom projektu i da će se mladi sa teritorije ove opštine, takođe, obučavati da budu svojevrsni instruktori za vežbanje i treninge osoba za invaliditetom, radi razvijanja njihovih motoričkih sposobnosti, u oblasti fitnesa i plivanja.


Ministarstvo odbrane brani Vulina napadom na Malinovića - NOVA portal\nDruštvo Autor:Nova 02. Avg. 202000:27 > 09:0710 Komentara\nMinistarstvo odbrane ocenjuje da je “ružno da bivši pripadnik RViPVO iznosi ovako grube neistine i napada časne oficire Vojske Srbije”.\nDodaju da je svojevremeno ministru odbrane Draganu Šutanovcu takođe uručen pilotski znak, uz tvrdnju da je Malinović bio “najveći zagovornik” te dodele.\n“Posebno je sramno da Malinović kaže da se pilotski znak dodeljuje isključivo pilotima, a da istovremeno prećuti da je 2008. godine on bio najveći zagovornik dodele letačkog znaka tadašnjem ministru odbrane Draganu Šutanovcu kome je uručen pilotski znak u vreme kada je Ratno vazduhoplovstvo bilo pred gašenjem”, navodi se u saopštenju.\nMinistarstvo tvrdi da je Malinović “dodeljivao priznanja ministrima i nije ih pitao zašto piloti imaju manje plate od kolega iz MUP, i zašto su ukinuli srednju školu za one koji treba da održavaju naše vazduhoplove”.\nDanas, dodaje se u saopštenju, RViPVO Vojske Srbije ima nove i najsavremenije helikoptere i avione, veće plate, najbolje kombinezone, otškolovane podoficire iz obnovljene Srednje stručne vojne škole, i posle 20 godina osvetljenu pistu na aerodromu “Pukovnik-pilot Milenko Pavlović”.


RTS :: Sprečeno krijumčarenje "bromazepama" na Horgošu\nHronika Sprečeno krijumčarenje "bromazepama" na Horgošu\nčetvrtak, 10. okt 2019, 13:13 -> 14:08\nSprečeno krijumčarenje "bromazepama" na Horgošu\nCarinici su u saradnji sa policijom prilikom izlazne kontrole na graničnom prelazu Horgoš, u dva slučaja, sprečili krijumčarenje 480 tableta sedativa "bromazepam", saopšteno je iz Uprave carina.\n"U prvom slučaju je 7. oktobra 2019. godine prilikom kontrole autobusa somborskih registarskih oznaka koji saobraća na liniji Beograd-Frankfurt, zaplenjeno 411 tableta ovog psihoaktivnog leka", kažu iz Uprave carina.\nKutije sa lekovima su tada otkrivene u torbi jedne 49-godišnje srpske državljanke, koja je, kako navode iz Uprave carina, kao i ostali putnici autobusa negirala da sa sobom nosi bilo šta osim ličnog prtljaga.\nIz Uprave carina saopštavaju da je dan kasnije je i kod državljanke Rumunije pronađeno 69 tableta ovog leka čiji je prekogranični promet strogo kontrolisan.\n"Putnica autobusa niških registarskih oznaka koji saobraća na relaciji Aleksandrovac-Salcburg je pored kutija sa lekovima za ličnu upotrebu, čiji promet preko granice nije sporan, u svojoj torbi imala i pomenute tablete 'bromazepama'", navodi se u saopštenju.\nIz Uprave carina podsećaju da se kao deo ličnog prtljaga mogu unositi ili iznositi lekovi za ličnu upotrebu u količini koja je neophodna za uobičajenu terapiju, a ukoliko je reč o lekovima koji sadrže psihoaktivne kontrolisane supstance putnik je dužan da na zahtev carinskog službenika pokaže dokaz o neophodnosti korišćenja takve vrste lekova u svrhu terapije.\nSrbin iz Čaglavice uhapšen na prelazu Merdare\nOptuženi negira krađu testova za malu maturu\nUhapšen osumnjičeni za krađu više automobila\nPun kofer neprijavljenih umetničkih dela i antikviteta\nMigranti među točkovima autobusa


Slobodno srpski sa Slobodanom Vujičićem\nU 353. emisiji Slobodno srpski gostovao je predsednik Udruženja Crnogoraca Kosova Slobodan Vujičić. U intervjuu Budimiru Ničiću on je rekao da će ovo udruženje, kao i politička partija Nova snaga, čiji je Vujičić do pre nekoliko dana bio predsednik, na predstojećim parlamentarnim izborima podržati Srpsku listu, jer je ona, kako je rekao, državni projekat Srbije.\n„Jedan od razloga zašto podržavamo Srpsku listu je to što Srbija i Crna Gora imaju odlične i sve bolje odnose. Neki problemi koji su bili vezani oko Kosova i oko nekih stavova, a koji su različiti, sada su prevaziđeni. Mi kao organizacije, i nevladine, i političke, koje Crnu Goru smatraju matičnom državom, smo na forumu države Crne Gore, tako da ti odnosi nama ukazuju da treba da podržimo onu rganizaciju koju podržava Vlada Srbije. Ako su to interesi Srbije, a Crna Gora i Srbija imaju odlične odnose i Kosovo i Crna Gora imaju odlične odnose, mi ne vidimo razlog da bi odstupali od toga“.


Promovisanje internacionalizacije privrede Crne Gore sa fokusom na MSP | Privredna komora Crne Gore\nKroz paket podrške MSP u Crnoj Gori, koja se već bave izvozom ili posjeduju izvozni potencijal, EU pruža podršku koja ima za cilj da ovim preduzećima pomogne da razumiju više o tome kako mogu imati koristi od izvoza, i kako mogu imati bilji pristup EU i globalnim tržištima. Paket uključuje učešće u Programu izgradnje kapaciteta za izvoz i (b) učešće na specijalizovanom međunarodnom sajmu privrede, ukoliko okolnosi u pogledu pandemije COVID-19 to dopuste. Aktivnost će se realizovati kroz projekat tehničke pomoći “Promovisanje internacionalizacije crnogorske privrede sa fokusom na MSP”, koji finansira Evropska unija, a realizuje se u saradnji sa Ministarstvom ekonomije. Učešće u planiranim projektnim aktivnostima je besplatno za preduzeća koja ispune predvidjene uslove.\npreduzeća koja vec imaju izvozno poslovanje ali žele da nauče više o tome kako mogu da budu još uspješnija kroz bolje razumijevanje tržišnog okruženja, propisa i procedura;\nPrijavna dokumentacija i popunjen “Upitnik o spremnosti za izvoz” se podnose do 27. novembra 2020. godine do 16h na sljedeću adresu:\nObrazac za prijavu i upitnik


prestigla Архиве - Biznis i Finansije\nHome\tTags\tPosts tagged with "prestigla"\nKinesko bogatstvo dramatično je poraslo u poslednje dve decenije i povećano je za čak 17 puta, sa sedam biliona (hiljada milijardi) u 2000. godini, na 120 biliona dolara u 2020. godini, navodi se u analizi poznate konsultantske kuće „Mekinzi end ko”, prenosi „Blumberg”.\nUkupno svetsko bogatstvo poraslo je sa 160 biliona u 2000. godini na 514 biliona dolara u 2020. godini, objavila je ova međunarodna konsultantska kuća.\nKada je u pitanju uzlet Kine, on je ubrzan ulaskom te zemlje u Svetsku trgovinsku organizaciju 2000. godine, navode analitičari „Mekinzija“.Sjedinjene Američke Države, koje su Kini ustupile prvo mesto, u poslednjih 10 godina udvostručile su nacionalno bogatstvo, pa ono sada iznosi 90 biliona.\nI u Kini i u SAD više od dve trećine bogatstva nalazi se u rukama 10 odsto najbogatijih porodica, navodi izveštaj.\nOko 68 odsto svjetskog bogatstva nalazi se u nekretninama, navodi „Mekinzi“ i dodaje da istorijska veza rasta bruto društvenog proizvoda sa rastom bogatstva više ne važi, jer je rast bogatstva nadmašio rast BDP-a. Razlog tome vide u „naduvanom balonu cena nekretnina“ i upozoravaju da bi rast vrednosti nekretnina mogao da bude nestabilan i mogao da dovede do nove svetske ekonomske krize, slične onoj iz 2008. godine.\nU svetsko bogatstvo nisu uračunate finansijske aktive, zbog toga što su kompenzovane obavezama, navode iz „Mekinzija“\n17. novembra 2021. 0 komentar


Zahvaljujući inicijativi koja je pokrenuta na društvenim mrežama i odazivom velikog broja naših meštana, Opština Bački Petrovac se pridružila akciji Posadi svoj hlad.Ovom prilikom je organizovana javna podela sadnica u podne 9. Aprila u našoj opštini na parking iza opštinske zgrade.Sadnice su obezbeđene uz pomoć društveno odgovornih kompanija koje žele da ozelene mesta gde živimo i kojima je bitno zdravlje građana.\nNemačka organizacija za međunarodnu saradnju (GIZ) uključila se u akciju „Posadi svoj hlad“, čiji je cilj da se u 2021. godini podeli 300.000 sadnica belog jasena. Nakon uspešne jesenja sadnje, kada je posađeno je 30.000 stabala širom Srbije, akcija se nastavlja prolećnom podelom u okviru koje više od 60.000 građana iz 140 opština čeka priliku da „posadi svoj hlad“.\nProjekat Nemačke razvojne saradnje „Upravljanje otpadom u kontekstu klimatskih promena (DKTI)“ koji sprovodi GIZ, uključio se u akciju obezbedivši besplatne sadnice opštinama u kojima se sprovode aktivnosti. Tako će u 11 opština biti podeljeno ukupno 1.000 sadnica koje će biti posađene na zelenim javnim površinama. Od 2018. godine, zajedno sa predstavnicima lokalnih samouprava i javno-komunalnih preduzeća Projekat je radio na ublažavanju klimatskih promena kroz primenu cirkularne ekonomije u upravljanju otpadom kako na lokalnom, tako i regionalnom nivou. Kao rezultat pripremljeni su lokalni i regionalni planovi upravljanja otpadom, opštine su podržane u opremi (kantama i kontejnerima za odvojeno sakupljanje sirovina, kućnim komposterima, čak i manjim brojem vozila za odnošenje smeća). Istovremeno, u svim osnovnim školama, organizovan je edukativni kviz za učenike starijih razreda o životnoj sredini, principima reciklaže i pravilnom upravljanju otpadom. Dodatno uključivanje partnera u ovu vrstu aktivnosti Projekat vidi kao naredni korak pružanja podrške i podizanja svesti u lokalnim zajednicama o važnosti pošumljavanja zarad poboljšanja kvaliteta životne sredine i ublažavanja posledica klimatskih promena.\nPokretači akcije „Posadi svoj hlad“ su nevladine organizacije „Let’s do it Serbia” i „Zeleni razvojni centar” iz Sremske Mitrovice.


ŠEĆERU TREBA CARINA: Proizvođači u Srbiji ugroženi hiperprodukcijom u EU | Novosti.rs\nVELIKA porizvodnja šećera u Evropskoj uniji utiče na srpske proizvođače. Od ukidanja poljoprivrednih kvota na šećer u EU,došlo je do hiperprodukcije ove strateški važne prehrambene sirovine u zemljama članicama, čulo se na promociji studije "Sektorska analiza grane šećera u Srbiji" koju je izradio Ekonomski fakultet u Beogradu.\nFabrika šećera/ Foto:APR\nPredstavnici kompanija i resornih ministarstava razgovarali su danas o modelima kako da se sektor industrije šećera u narednom periodu unapredi.\n- Velike količine šećera dovele su do pada cene gotovog proizvoda što je u velikoj meri uticalo i na poziciju ne samo naše industrije već i u okruženju - Aleksandra Bogunovića, sekretara Udruženja za biljnu proizvodnju i prehrambenu industriju PKS. - Preporuke su da se zadrži postojeća carinska stope na uvoz šećera, da se omogući dugoročni zakup državnog zemljišta, a kao jedna od indirektnih mera predlaže se podrška proizvođačima pri izgradnji sistema za navodnjavanje površina pod šećernom repom.\nPrivredna komora Srbije hrana cena šećer proizvođači


X-plorer fitnes rukavice Roze M cena, cene Srbija, prodaja Beograd Novi Sad Niš\nEPonuda > Sport i Rekreacija > Oprema za vežbanje i rekreaciju > Fitness rukavice > X-plorer Fitness rukavice\nX-plorer fitnes rukavice Roze M cene\nEPonuda nije internet prodavnica već Vam omogućava da brzo i lako nađete X-plorer fitnes rukavice Roze M po najjeftinijoj ceni. Naš cilj je da kupci budu što bolje informisani o ponudi X-plorer fitnes rukavice Roze M na tržištu Srbije. Vrlo lako nalazite željeni proizvod za kategoriju Fitness rukavice cene, ne morate da lutate od sajta do sajta za X-plorer Fitness rukavice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za X-plorer fitnes rukavice Roze M sa PRODAVCEM. EPonuda ne može da garantuje potpunu tačnost specifikacije i slika za X-plorer fitnes rukavice Roze M. Pre kupovine, podatke za X-plorer fitnes rukavice Roze M proverite na sajtu PROIZVOĐAČA.\nLonsdale rukavice za fitnes Neo W/lft Glv 00 818101-03Nike rukavice za trening LIGHTWEIGHT RUNNING SLEEVE S/M BLAC N.RS.66.011.SMAdidas fitnes rukavice WOM GRAPH GLOVE CF6144Adidas fitnes rukavice CLITE GLOVE W G CY6247Ring Rukavice bez prstiju - RS 3102 XLRing fitness rukavice RX FG310 (veličina XXL)Ring fitness rukavice RX FG310 (veličina XL)Ring fitness rukavice RX FG310 (veličina L)Ring fitness Rukavice ojačani steznik RX SF 1141Thema Sport plave rukavice za fitnes bi2444 (l)Thema Sport zakrivljeni kožni fokuser bi3028Thema Sport žute rukavice za fitnes bi2445 (l)Thema Sport crne rukavice za fitnes bi576 (xl)Thema Sport crne rukavice za fitnes bi576 (l)Thema Sport bež rukavice za fitnes bi248 (l)Ring fitness rukavice - RX FG310Ring fitnes rukavice - bodibilding - RX SG 1001ARing fitnes rukavice - RX FG 316Ring fitnes rukavice sa steznikom - RX SF 1139Ring fitnes rukavice za žene - RX SF WOMEN\nThema Sport žute rukavice za fitnes bi2445 (l)\nThema Sport zakrivljeni kožni fokuser bi3028


• Dvodnevni seminar - mladi u turizmu\nInfo dani projekta „Mladi u turističkoj industriji” biće održan 16. i 17. decembra na dečijem odeljenju Gradske biblioteke „Karlo Bijelicki”, sa početkom u 17 časova.\nProjekat „Mladi u turističkoj industriji” ima za cilj promociju zapošljavanja, samozapošljavanja i promocije preduzetništva mladih u sektoru turizma. U okviru projekta biće održane brojne aktivnosti od kojih su, kako organizatori navode, najznačajniji info dani i treninzi. Na info danima mladi će imati priliku da se bolje upoznaju sa projektom i mogućnostima koje on nudi. Nakon info dana biće organizovani treninzi u trajanju od pet dana. Na treninge mogu da se prijave mladi od 18 do 35 godina. Zainteresovani će imati priliku da rade sa ekspertima i uspešnim preduzetnicima u turizmu. - Ovo je velika šansa za mlade da steknu praktična znanja i određene veštine i da se bolje upoznaju sa preduzetništvom i zapošljavanju u turizmu - naveli su organizatori.\nOva akcija je deo globalnog projekta Podrška Evropske unije aktivnom uključivanju mladih, koji finansira Evropska unija, a sufinansira Vlada Republike Srbije.\nMara Sikic @ Sub, 14.12.2019. 00:35\nbiblioteka karlo bijelicki društvo evropska unija infodani mladi u turističkoj industriji opština negotin sombor srbija za mlade


Naslovnica Srbija Danas Predsednik Vučić obišao radove na izgradnji mosta preko Južne Morave\n„Moravski koridor je mnogo važan za nas jer povezuje istok sa zapadom. Ovo će biti prvi, najmoderniji, digitalni auto-put. Veliki broj ljudi živi na ovom području i oni će dobiti nove prilike“, istakao je predsednik Vučić i najavio da će ceo taj auto-put od 112 kilometara od Pojata do Preljine biti završen za tri godine.\n„Verujem da ćemo do kraja godine odnosno do januara 2022. imati gotov auto-put od Pojata do Kruševca, do mesta Makrešane. Ljudi žele puteve i fabrike, ovo će dovoditi nove investitore. Ovo je velika i dobra stvar za Srbiju“, rekao je on i pohvalio izvođača, tursko-američki konzorcijum Behtel – Enku. Predsednik Vučić najavio je i da za mesec dana kreću radovi na izgradnji auto-puta do Kraljeva, sektor 3 od Adrana do Mrčajevaca.\nAmbasadori SAD i Velike Britanije Entoni Godfri i Šan Meklaud izrazili su zadovoljstvo napretkom radova na Moravskom koridoru uprkos pandemiji i ocenili da će zahvaljući toj investiciji privreda Srbije biti još jača. „Privreda Srbije bila je jaka na početku pandemije, a biće jaka i posle nje zahvaljujući mudrim investicijama Vlade Srbije u budućnost zemlje“, rekao je ambasador Godfri i dodao da će investiranje u auto-puteve koje podstiču i ekonomiju, pomoći da Srbija postane bitan faktor na Balkanu i da se u Srbiji poveže više od pola miliona ljudi.\nAmbasador SAD Godfri je istakao da je ponosan na saradnju sa Vladom Srbije i zahvalio državnom vrhu Srbije što je obezbedio i vakcine za sve radnike kompanije Behtel koja radi na tom projektu. „Posvetiću se praćenju rada na projektu dok ne bude gotov, a tada ću se ponosan na partnerstvo sa Srbijom u njenom privrednom razvoju, provozati auto-putem“, rekao je Godfri i dodao da će nakon toga svi imati priliku da prate, kako je rekao, ekonomski rast i prosperitet ovog regiona i ove zemlje.\nAmbasadorka Velike Britanije Meklaud je istakla da je zadovoljna što može da vidi napredak projekta, i dodala da joj je veliko zadovoljstvo da Britanija podržava razvoj infrastrukture u Srbiji. „Izuzetno je važno da takvi projekti budu građeni sa visokim standardima uključujući i one ekološke. Drago mi je da možemo da pomognemo“, rekla je Meklaud.\nMoravski koridor povezaće tri okruga: Rasinski, Raški i Moravički, sa Koridorima 10 i 11. Povezaće sve veće gradove centralne Srbije između Pojata i Čačka – Kruševac, Kraljevo, Trstenik i Vrnjačku Banju. Tokom izgradnje koridora biće regulisan tok Južne Morave i njenih pritoka u dužini od 68 kilometara. Moravski koridor čine tri deonice: Pojate – Kruševac u dužini od 27,83 kilometra, Kruševac – Adrani dužine 53,88 kilometara i Adrani – Mrčajevci – Preljina dužine 30,66 kilometara.\nPrethodni članakGojković povodom donošenja Rezolucije Evropskog parlamenta\nSljedeći članakVujović: Ozelenjavanje gradskih zona važno za kvalitet vazduha\nParaćin-Maja Gojković sas te dikhel o muzejo savo trubul te kerelpes


Stano: Omogućiti učešće Kosova | Radio Kosovska Mitrovica\n“Evropska unija u potpunosti podržava Međunarodnu boksersku asocijaciju u njenom očekivanju da se delegacija Bokserskog saveza Kosova ne tretira drugačije od bilo koje druge članice Asocijacije i da se omogući da Kosovo učestvuje na prvenstvu na ravnopravnoj osnovi”, izjavio je portparol EU Peter Stano, prenosi Slobodna Evropa.\nNjegova reakcija usledila je nakon što kosovskoj bokserskoj reprezentaciji u nedelju ponovo nije dozvoljeno da uđe na teritoriju Srbije.\nDelegacija sa Kosova, koju su činila trojica boksera, selektor i sekretar Bokserskog saveza, od subote je pokušavala da ode u Beograd, kako bi učestvovali na svetskom prvenstvu.\nStano je istakao da su evropski predstavnici redovno podsećali da trajna normalizacija odnosa i održivo pomirenje između društava počinje intelektualnom, kulturnom, sportskom i umetničkom razmenom što je neophodno za izgradnju međusobnog razumevanja.\n“Vlasti na svim nivoima treba da ulože napore da obezbede da se takve razmene odvijaju redovno, nesmetano i bez ikakvih smetnji”, kazao je Stano.\nNa šampionatu sveta u Beogradu Kosovo je trebalo da predstavljaju trojica boksera: Baškim Bajoku, Špetim Bajoku i Patriot Behrami.\nPodsetimo, ranije u toku dana predsednik Bokserskog saveza Srbije Nenad Borovčanin je izjavio da se kosovski bokseri nisu ni prijavili za takmičenje na Svetskom prvenstvu u Beogradu i odbacio navode o zabrani njihovog ulaska u centralnu Srbiju kao pokušaje “politizovanja sporta, zloupotrebe i manipulacije”.\nMinistar kulture, omladine i sporta Kosova, Hajrulah Čeku najavio je da će se ove sedmice odlu[ivati o zabrani razvoja srpskih „paralelnih sportskih aktivnosti“ na Kosovu. On je kazao da će o preporukama, a na osnovu kojih će vlasti poduzeti mere, odlučiti Nacionalni savet za sprečavanje i sankcionisanje nasilja i negativnih pojava u sportu. Podsetio je da na Kosovu funkcionišu mnoge paralelne strukture srpskih federacija, u suprotnosti sa kosovskim zakonima.\n// Broj komentara(0)Postavi komentar


“Banca Intesa” je u saradnji sa revizorsko-konsultantskom kompanijom Ernst&Young (EY), u paket svojih usluga, koje pruža kroz Magnifica platni račun, uključila i poresko savetovanje za fizička lica, koje klijentima pruža mogućnost korišćenja Online poreskog kalkulatora, konsultacije sa poreskim savetnicima u vezi sa poreskim aspektima proizvoda koje “Banca Intesa” nudi svojim klijentima i redovno informisanje o izmenama poreskih propisa.\nOsluškujući potrebe svojih Magnifica klijenata, “Banca Intesa” je odlučila da uvede uslugu poreskog savetovanja i da ih sve objedini na posebnoj internet stranici dizajniranoj u te svrhe https://magnificataxsupport.bancaintesa.rs. Na jednom mestu, korisnici ove usluge mogu pristupiti Onlajn kalkulatoru, koji omogućava obračun poreza na dohodak građana i pravljenje potrebne poreske prijave, na brz i jednostavan način. Pored toga klijentima su na raspolaganju i poreski stručnjaci iz kompanije EY, sa kojima Magnifica klijenti mogu da se konsultuju o najznačajnijim poreskim pitanjima u vezi sa proizvodima koje im Banca Intesa nudi. Svoj termin za razgovor sa poreskim stručnjakom, klijenti mogu zakazati kroz Kalendar sastanaka na navedenoj veb stranici.\nImajući u vidu da je 15. maj rok za podnošenje godišnjih poreskih prijava na dohodak građana, “Banca Intesa” je uvođenjem usluge poreskog savetovanja želela da blagovremeno odgovori na specifične potrebe svojih klijenata i omogući im da na brz i jednostavan način ispune svoje poreske obaveze.


Visokom predstavniku Valentinu Inzku danas je u Augsburgu dodijeljena Evropska nagrada “Karlo Veliki” Domovinskog udruženja sudetskih Nijemaca, kao priznanje za njegov doprinos razumijevanju i saradnji među narodima i zemljama centralne Evrope.\nU svom obraćanju prilikom prihvatanja nagrade, visoki predstavnik je istakao napore koji se poduzimaju na postizanju pomirenja i jačanju vladavine prava u Bosni i Hercegovini.\n– Naš kratkoročni i dugoročni cilj treba biti da se sve strane suoče sa svojom odgovornošću. Upiranje prstom samo u zlodjela drugih ne vodi ka trajnom pomirenju niti će izbrisati nepravdu počinjenu u nečije ime – rekao je Inzko.\nGovoreći o vladavini prava, visoki predstavnik je izrazio svoje duboko uvjerenje da je “moguće osigurati miran suživot i funkcionalnost države samo ukoliko se zasnivaju na čvrstim pravnim temeljima.”\nInzko je također naglasio ogromne izazove s kojima se danas suočavaju građani Bosne i Hercegovine rekavši da “ljudi znaju da se svi nalaze u istoj situaciji i da se moraju suočiti s istim problemima, kao što su nezaposlenost, svakodnevna korupcija i nedostatak prilika za buduće generacije”.\nIzrazio je žaljenje što neki političari, umjesto da se bave tim problemima, insistiraju na nacionalističkoj politici i retorici.\nVisoki predstavnik je pozvao širu međunarodnu zajednicu da posveti više pažnje području jugoistočne Evrope, istovremeno pohvalivši strategiju EU u Bosni i Hercegovini.\nRaniji laureati nagrade bili su ljudi koji su predvodili put u evropske integracijske procese, poput bivših predsjednika Panevropske unije, grofa Richarda Nikolausa von Coudenhove-Kalergi i Otta von Habsburga, kao i bivši ministar finansija Njemačke Theo Waigel.\nValentin Inzko je današnju nagradu primio u prisustvu gradonačelnika Augsburga Kurta Gribla, bavarske državne ministrice za rad i socijalnu politiku, porodicu i integracije Emilije Müller i mnogih drugih gostiju, saopćeno je iz OHR-a.\n#nagrada#valentin inzko#karlo veliki\nVučić se nada što skorijem otvaranju poglavlja sa EU


4153 - Single_lajmi | Ministria e Puneve te Jashtme\nPotvrđena snažna trans-atlantska veza između Kosova i Kanade\nKosovo i njen narod su uvek uživali podršku Kanade u svim našim važnim procesima, rekla je ministarka inostranih poslova i dijaspore Republike Kosovo, Meliza Haradinaj-Stublla, njenom kanadskom kolegi, ministru inostranih poslova François-Phillipe Champagne.\n“Tokom jednog veoma prijateljskog telefonskog razgovora sa ministrom inostranih poslova Kanade, g. Champagne, naglasila sam visok značaj koji Kosovo posvećuje trans-atlantskoj vezi za prijateljstvo sa Kanadom”, rekla je ministarka Haradinaj-Stublla.\nTokom ovog razgovora se diskutovalo o važnom trenutku koji je nastao u regionu postizanjem Sporazuma o obavezivanju za ekonomsku normalizaciju, aspiracijama Kosova za punu integraciju u evro-atlantskim strukturama, kao i o situaciji sa pandemijom COVID-19.\nS njegove strane, kanadski ministar Champagne potvrdio je njenoj koleginici Haradinaj-Stublla stabilno prijateljstvo Kanade, izražavajući spremnost za nastavkom suštinske podrške za Republiku Kosovo i njen narod.


08-04-2020 23:41 Srbija Politika\nVršilac dužnosti premijera lažne države Kosovo Aljbin Kurti zahvalio je danas turskom predsedniku Redžepu Tajipu Erdoganu i narodu Turske na pomoći u borbi protiv koronavirusa.\nAljbin Kurti (Foto: kryemisnitri-ks.net)\n„Hvala Redžepu Tajipu Erdoganu i turskom narodu za velikodušnu podršku i pomoć da pobedimo u borbi protiv koronavirusa“, napisao je Kurti u poruci na Tviter nalogu.\nPrema njegovim rečima, „svi smo zajedno u ovome, a kako ćemo kao ljudi i zemlje odgovoriti na koronavirus, buduće generacije će upamtiti“.\nTurska je odlukom predsednika te zemlje Redžepa Tajipa Erdogana, a u cilju pomoći u borbi protiv koronavirusa, poslala medicinsku pomoć okupiranoj srpskoj pokrajini, koja se sastoji od zaštitnih maski, odela i testova.\nŠta je Kurti pisao Lajčaku pročitajte OVDE.


Izvori CNN: Tramp razmatra mogućnost samopomilovanja\nTanjug 8. januara 2021. 17:11\nATLANTA – Odlazeći američki predsednik Donald Tramp sa svojim saveznicima i advokatima, uključujući i savetnika Bele kuće Peta Čipolonea, razmatra mogućnost samopomilovanja, navodi CNN pozivajući se na više izvora.\nNeki od tih razgovora dogodili su se u poslednjim nedeljama, navodi jedan od izvora. Nije jasno da li su razgovori usledili posle nereda na Kapitolu podstaknutih predsednikovom retorikom ili nakon njegovog kontroverznog razgovora sa državnim sekretarom Džordžije Bredom Rafenspergerom.\nTramp se raspitivao o pravnim i političkim posledicama samopomilovanja, tvrdi izvor blizak odlazećem američkom predsedniku.\nNjujork tajms je juče preneo da je Tramp u razgovorima nakon izbora sugerisao da bi želeo samog sebe da pomiluje, pozivajući se na dva izvora upoznata sa situacijom.\nOn je takođe zatražio pravno mišljenje o tome da li ima ovlašćenja da samog sebe pomiluje, kada je savetovan o potencijalnim političkim posledicama. Ovaj izvor je rekao da još uvek nije jasno da li će predsednik samog sebe pomilovati.\nDrugi izvor je naveo da ovu temu ne razmatra savetnik Bele kuće, što ne znači da se to neće dogoditi u budućnosti ili da pravni savetnik ministarstva pravosuđa ne razmatra ovaj slučaj u ovom trenutku.\nCNN je ranije preneo da Tramp o mogućnosti samopomilovanja razgovara sa svojim saradnicima od 2017. godine i da je opsednut ovom idejom.\nOn je 2018. godine takođe na tviteru objavio da veruje da ima ovlašćenja da učini tako nešto i da su mu to potvrdili brojni savetnici, ali da nema razloga da to uradi, jer nije učinio ništa loše.\nIpak, predsedničko samopomilovanje nije testirano, a stručnjaci su podeljeni po pitanju ustavnosti ovog poteza.\nU pravnom memorandumu ministarstva pravosuđa se navodi da predsednik ne može sam sebe da pomiluje, ali da može da istupi sa funkcije na kojoj bi ga zamenio potpredsednik, koji bi onda mogao da ga pomiluje. Ovaj dokument, međutim, nije obavezujući.


KONAČNO ODGOVOR na pitanje da li možemo PONOVO DA SE ZARAZIMO: Posle 227 slučajeva pacijenata koji su 2 puta bili pozitivni, ovo je reč stručnjaka - Zena.rs\nTest korona virus Foto: Profimedia\nU prvi mah govorilo se da je nemoguće dva puta se zaraziti korona virusom, onda su sumnju uneli brojni slučajevi iz Kine gde se videlo da zaraženi koji su preležali korona virus ponovo boluju od njega. Naučnici iz Južne Koreje sproveli su istraživanje i njihov zaključak je da je nemoguće zaraziti se dva puta, a da su uzrok nejasnoća iz Kine loši testovi - podsetimo, čak 227 slučajeva ponovo inficiranih izazvalo je strah da svet nikada neće moći da ostvari kolektivni imunitet.\nRezultati istraživanja koje su sproveli ovi naučnici pokazali su da se kod onih koji su preležali virus pojavljuju fragmenti virusa koji su ostali u telu, ali ti fragmenti, tvrde naučnici, nemaju snagu ni da ponovo inficiraju domaćina niti nekog drugog.\nOh Mjong-don, koji je na čelu ovog istraživačkog komiteta, tvrdi da su ti, po drugi put pozitivni testovi, bili netačni jer su se radili PCR testovima. Problem sa njima je, tvrdi on, to što on ne može da razlikuje živ i neživ RNK u virusu, te tako daje lažan pozitivan rezultat.\n- Veća je verovatnoća da su oni koji su naizgled drugi put bili pozitivni inficirani virusom koji je već bio neaktivan - kaže ovaj naučnik.\nOvo se poklapa sa nalazima korejskog Centra za kontrolu bolesti koji kažu da naizgled po drugi put bolesni pacijenti nisu infektivni.\nPored toga, Oh Mjong-don tvrdi i da korona virus ne izaziva nikakve hronične bolesti time što ostaje u jedru ćelije.


Niko od nas nije svestan opasnosti: Da li znate šta može da vam se desi ako uzmete papirić iz bankomata? | Afera\nOVO ĆE SE DOGODITI: Bankari će sve kontrolisati a ljudi više neće biti bitni\nOD DRŽAVE DANAS JOŠ 130 EVRA: Počinje isplata drugog minimalca\nINSBRUK: SRBIN VLADIMIR U NOŠNJI I OPANKAMA PRIMIO DIPLOMU (FOTO)\nNiko od nas nije svestan opasnosti: Da li znate šta može da vam se desi ako uzmete papirić iz bankomata?\n23. септембра 2018. Afera online\t0 Comments\nVerovatno većina ljudi ne razmišlja o tome da uzimanje papirića iz bankomata nakon obavljene transakcije može biti potencijalno opasno…\nIpak, u istraživanju je utvrđeno da su osobe koje su rukovale specijalnim papirom koji se koristi na bankomatima preko dva sata i bez rukavica u urinu imale povećane nivoe bisfenola A dok kod osoba koje su imale rukavice nije zabeleženo povećanje.\nBisfenol A već ranije su stručnjaci povezivali s hormonalnim poremećajima, problemima sa začećem i razvojem mozga kod dece, a može se pronaći i konzerviranoj hrani, nekim tkaninama kao i u tvrdoj plastici poput one koja se koristi za dečje bočice.\nOvaj spoj koristi se i na vrsti papira na bankomatima, POS-automatima u supermarketima, na autoputevima i slično, što znači da mu je većina ljudi često u rukama.\nKoji su nivoi Bisfenola A u urinu kritični još nije utvrđeno, a rezultati istraživanja posebno bi mogli da imaju važnost za osobe koje papiriće poput onih na bankomatima koriste zbog prirode posla, kao što su blagajnici.\n← MISIJA MMF STIŽE U BEOGRAD: Od ponedeljka sa državnim vrhom o platama i penzijama!\nNESREĆA NA AUTO-PUTU KOD SVILAJNCA: Šleper izgubio kontrolu i uleteo u suprotnu traku… Jeziv prizor! →\nRUSIJA: KOSOVO NEMA PRAVO NA VOJSKU!\nJi: Podrška Srbiji ne samo na rečima, već i na delima\n9. децембра 2017. Afera online\t0


ЏОЛИ: СРБИ ТРЕБА ДА НАПРАВЕ ФИЛМ О СРПСКИМ ЖРТВАМА | Јадовно 1941. – КУЛТУРА СЈЕЋАЊА\nDatum objave: subota, 11 februara, 2012\nBERLIN, 11. FEBRUARA (SRNA) – Glumica Anđelina Džoli izjavila je Srbi treba da naprave film o srpskim žrtvama i da bi to mogao da uradi reditelj Emir Kusturica.\nDžolijeva je rekla da njena osjećanja nisu antisrpska, a da to nije ni njen film “U zemlji krvi i meda”.\n“Jasno mi je da bi ljudi iz Srbije voljeli da vide druge u filmu, ali ovaj film nije o tome. Vi imate pravo na napravite film i treba da ga posvetite srpskim žrtvama. Ima mnogo divnih srpskih reditelja koji to mogu da urade”, rekla je Džolijeva za “Pres”.\nDžolijeva je izrazila nadu da će ljudi u Srbiji njen film “pogledati otvorenog srca i uma”.\nRediteljski debi Džolijeve, piše “Pres RS”, poslije projekcije za novinare u Berlinu, podijelio je izvještače u dvije grupe – one koji misle da je riječ o lošem filmu jer, prema mišljenju pojedinih novinara iz zapadnoevropskih zemalja, “ima samo jednu stranu priče”, i one koji su ostali šokirani naglašeno brutalnim scenama.\n“Večernje novosti” navode da su pale sve maske oko filma “U zemlji krvi i meda” i da je očigledno da i ovo ostvarenje hronično pati od stereotipa medijskog tretmana satanizacije Srba. Sve u ovom filmu, na sasvim jasan i nedvosmislen način, u formi izazovne ratne ljubavne melodrame, vodi u pravcu optužbe za etničko čišćenje iz najstrašnija zvjerstva jedne, srpske strane, uključujući silovanje zarobljenih žena.\nNije nikakvo čudo što se na odjavnoj špici, oko koje se vodila dodatna polemika o arogantnosti manipulisanja istinitim podacima, kao metafora čitavog ostvarenja o ratu i ugroženosti ljudskih prava, navodi da je “agresor silovao 50 000 žena”, pišu “Novosti” i dodaju da je čitav film, skromnih umjetničkih i rediteljskih dometa, potonuo u plakatsku politizaciju.